title: Armat

text: Armat ovat Malin songhaikansaan kuuluva ryhmä. He ovat Songhaivaltakunnan 1500-luvun lopulla valloittaneiden marokkolaisten sotilaiden ja songhainaisten jälkeläisiä. Armojen esi-isien joukossa on Marokon sulttaanin sodassa vangitsemia ja armeijaansa värväämiä eurooppalaisia. Nimitys juontuu arabiankielisestä sanasta "al-ruma" ’ampujat, muskettisoturit’.


title: Armat

text: Armat hallitsivat 1600-luvun alusta lähtien Nigerjoen keskijuoksun käsittänyttä valtiota, joka aluksi ulottui Djennestä Gaon seudulle. Heidän pääkaupunkinsa oli Timbuktu. 1700-luvulla alue joutui bambaroiden ja tuaregien hyökkäysten kohteeksi ja vuonna 1826 fulbevaltio Macina valtasi Timbuktun.


title: Armat

text: Nykyään armoja asuu Timbuktussa ja sen lähiseudulla, Nigerjoen mutkassa ja sisämaan suistoalueella. Heitä on noin 20 000 henkeä. Uskonnoltaan armat ovat muslimeja.


title: Jegor Podomatski

text: Jegor Podomatski (s. 22. marraskuuta 1976 Rybinsk) on venäläinen jääkiekkomaalivahti. Podomatski on pelannut Venäjän jääkiekkomaajoukkueessa.


title: Kylmälänkylän kappeli

text: Kylmälänkylän kappeli on Muhoksen Kylmälänkylässä sijaitseva kappeli. Kappeli sijaitsee Kylmälänkyläntien varressa, 33 kilometriä kunnan keskustaajamasta etelään.


title: Kylmälänkylän kappeli

text: Muhoksen seurakunnan rakennuttama kappeli valmistui vuonna 1962. Vuoden 1997 lopussa kappeliin on tehty peruskorjaus.


title: Kylmälänkylän kappeli

text: Tiloissa on satapaikkainen kirkkosali, jossa on artesaani Esa Holopaisen suunnittelema alttari. Tiloissa on myös pieni keittiö ja kerhohuone.


title: Kylmälänkylän kappeli

text: Kappelissa järjestetään jumalanpalveluksia ja muita erilaisia tilaisuuksia. Tiloissa järjestetään myös kerhoja. Kappeli soveltuu myös pienten perhejuhlien, kuten syntymäpäivien ja hautajaisten järjestämiseen.


title: Yleisurheilu kesäolympialaisissa 1924 – miesten maastojuoksun joukkuekilpailu

text: Miesten maastojuoksun joukkuekilpailuun Pariisin olympiakisoissa 1924 sai kuusi joukkuetta mukaan vähintään kolme juoksijaa. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Kilpailu käytiin 12. heinäkuuta ja samassa yhteydessä suoritettiin myös henkilökohtainen kilpailu. Laji oli olympiakisojen ohjelmassa kolmatta kertaa. Ensimmäisenä kolme juoksijaansa maaliin sai Yhdysvallat ja vaikka Suomi sai henkilökohtaisessa kilpailussa kaksoisvoiton, tarvittiin myös kolmas kilpailija maaliin joukkuetuloksen aikaansaamiseksi. Kolme suomalaista oli jo joutunut keskeyttämään, mutta lopulta Heikki Liimatainen saapui stadionille ja vaikka alkoi aluksi kiertää väärään suuntaan, onnistui kuitenkin lopulta taistelemaan itsensä maaliin saakka sijalla, joka riitti olympiavoittoon. Myöhemmin vielä Ranskan joukkue sai kolmannen juoksijansa maaliin ja näin mitalistit olivat selvillä. Muut kolme joukkuetta eivät saaneet riittävästi urheilijoita maaliin.


title: Yleisurheilu kesäolympialaisissa 1924 – miesten maastojuoksun henkilökohtainen kilpailu

text: Miesten maastojuoksuun Pariisin olympiakisoissa 1924 osallistui 38 juoksijaa kymmenestä eri maasta. Kilpailu käytiin 12. heinäkuuta ja samassa yhteydessä suoritettiin myös joukkuekilpailu, johon laskettiin mukaan joukkueen kolmen parhaan jäsenen sijoitus. Laji oli olympiakisojen ohjelmassa kolmatta kertaa. Kilpailun voitti Paavo Nurmi ja Suomi oli paras myös joukkuekilpailussa. Olosuhteet kilpailun aikana olivat äärimmäisen raskaat, lämpöä varjossa 36 celsiusastetta ja itse kilpailupaikalla 55 astetta. Niinpä vain 15 miestä saapui lopulta maaliin 10 650 metriä juostuaan.


title: Vladimír Országh

text: Vladimír Országh (s. 24. toukokuuta 1977 Banská Bystrica, Tšekkoslovakia) on slovakialainen jääkiekkovalmentaja sekä entinen oikea laitahyökkääjä ja maailmanmestari. Hän toimii nykyään Slovakian Extraligassa pelaavan HC Banská Bystrican päävalmentajana. Országh pelasi NHL-urallaan yhteensä 289 runkosarjaottelua tehopistein 54+65=119 ja keräten 194 jäähyminuuttia sekä kuusi playoff-ottelua tehden kaksi maalia ja keräten neljä jäähyminuuttia. Hän oli pelityyliltään kahden suunnan hyökkääjä, joka pelasi kokoonsa nähden varsin aggressiivisesti. Országhin vahvuuksiin kuului luistelu, mailankäsittelytaito, työmoraali, asenne ja maalinedustapelaaminen. Polvivaivat lopettivat hänen uransa.


title: Vladimír Országh

text: Országh aloitti jääkiekon kotikaupungissaan HC Banská Bystrican joukkueessa, jossa hän pelasi ensimmäiset miesten pelinsä 17-vuotiaana Slovakian 1. Ligassa kaudella 1994–1995. Országh pelasi samalla kaudella myös yhden Extraliigan ottelun MHC Martinin joukkueessa. New York Islanders varasi hänet 106. pelaajana . Samana kesänä Országhin varasi myös WHL-joukkue Portland Winterhawks 13. pelaajana , mutta hän kuitenkin päätti jatkaa uraansa HC Banská Bystricassa, joka nousi Extraliigaan kaudeksi 1995–1996. Tulokaskausi toi Országhille 31 runkosarjaottelussa tehot 9+5=14.


title: Vladimír Országh

text: Kaudeksi 1996–1997 Országh siirtyi New York Islandersin organisaatioon. Hän pelasi ensimmäisen kautensa kokonaan IHL-joukkue Utah Grizzliesissä, jossa Országh pelasi myös suurimman osan kaudesta 1997–1998, jolloin hän sai Islandersissa tililleen 11 NHL-ottelua tehden yhden syöttöpisteen. Kaksi seuraavaa kautta Országh pelasi suurimmaksi osaksi AHL-joukkue Lowell Lock Monstersissa. Hän sai kaudella 1998–1999 tililleen 12 NHL-ottelua ja kaudella 1999–2000 11 NHL-ottelua.


title: Vladimír Országh

text: Országh ei onnistunut nousemaan Islandersin vakiokokoonpanoon ja palasi farmipeleihin kyllästyttyä kaudeksi 2000–2001 Eurooppaan. Hän siirtyi Ruotsin Elitserienissä pelanneeseen Djurgårdens IF:ään. Hän pelasi siellä hienon kauden ja oli tehoilla 23+13=36 joukkueen paras maalintekijä ja toiseksi paras pistemies Kristofer Ottossonin jälkeen. Országh sijoittui koko Elitserienin maalipörssissä toiseksi edellään vain Frölunda HC:n Kristian Huselius, jonka kanssa hän jakoi ylivoimaalipörssin voiton 10 osumallaan. Országh jakoi myös kevään 2001 pudotuspeleissä Djurgårdenin sisäisen maalipörssin voiton seitsemällä osumallaan Ottosonin ja Jimmie Ölvestadin kanssa. Hän voitti kauden päätteeksi Ruotsin-mestaruuden.


title: Vladimír Országh

text: Országh palasi kaudeksi 2001–2002 Pohjois-Amerikkaan ja teki vapaana agenttina sopimuksen Nashville Predatorsin kanssa. Hän vakiinnutti paikkansa NHL:ssä, jossa ensimmäinen kokonainen kausi toi Országhille 79 runkosarjaottelussa tehot 15+21=36. Hän teki jatkosopimuksen kaudeksi 2002–2003. Kolmannella Predators-kaudellaan 2003–2004 Országh teki NHL:n yhden kauden piste-ennätyksensä tehtyään 82 runkosarjaottelussa tehot 16+21=37. Hän oli kevään 2004 pudotuspeleissä kahdella osumallaan joukkueen paras maalintekijä Adam Hallin kanssa. Országh pelasi Slovakian Extraliigaa HKm Zvolenin riveissä. Hän jakoi 16 osumallaan joukkueen sisäisen maalipörssin voiton Vlastimil Plavuchan kanssa. Országh kävi samalla kaudella myös kahden ottelun lainalla kasvattajaseurassaan HC Banská Bystricassa.


title: Vladimír Országh

text: Kaudeksi 2005–2006 Országh palasi Ruotsiin ja siirtyi Luleå HF:n riveihin. Joulukuun 2005 lopulla hän palasi kuitenkin NHL:ään tehtyään vuoden mittaisen ja 625 000 dollarin arvoisen sopimuksen Phoenix Coyotesin kanssa. Országh ei kuitenkaan läpäissyt siirtolistaa, josta St. Louis Blues nappasi hänet seuraavana päivänä riveihinsä. Maaliskuussa 2006 Országh sai polvivamman, jonka takia hän ei pelannut kaudella 2006–2007. Polvivaivat päättivät lopulta koko Országhin uran. Hän kävi kaudella 2007–2008 yhden 1. Ligan ottelun mittaisella visiitillä kasvattajaseurassaan HC Banská Bystricassa. Országh yritti tehdä samassa joukkueessa vielä paluutta Extraliigaan syksyllä 2009, mutta päätti uransa 14 siellä pelatun ottelun jälkeen.


title: Vladimír Országh

text: Országh pelasi MM-kilpailuissa vuosina 2001, 2002, 2003, 2004 ja 2005. Hän voitti maailmanmestaruuden vuonna 2002 ja MM-pronssia vuonna 2003. Vuoden 2001 turnauksessa Országh oli tehoilla 2+5=7 Slovakian paras pistemies ja syöttäjä. Vuoden 2005 turnaus hänellä päättyi viiden ottelun jälkeen polvivamman takia. Országh pelasi myös maailmancupissa vuonna 2004.


title: Vladimír Országh

text: Országh pelasi myös alle 20-vuotiaiden MM-kilpailuissa vuosina 1995 ja 1996, joista vuoden 1995 turnaus päättyi B-sarjan hopeaan ja sarjanousuun pääsarjatasolle.


title: Vladimír Országh

text: Országh aloitti kaudella 2010–2011 HC Banská Bystrican Extraliga-joukkueen apuvalmentajana. Kaudella 2012–2013 hän nousi joukkueen päävalmentajaksi. Kaudella 2013–2014 Országh toimi myös Slovakian A-maajoukkueen apuvalmentajana Vladimír Vůjtekin johtamassa valmennustiimissä.


title: Dante (jalkapalloilija)

text: Dante Bonfim Costa Santos, joka tunnetaan paremmin nimellä Dante (s. 18. lokakuuta 1983 Salvador, Bahian osavaltio, Brasilia) on brasilialainen jalkapalloilija, pelipaikaltaan keskuspuolustaja. Hän edustaa Ranskan Ligue 1:ssä pelaavaa OGC Nicea.


title: Nuorittan koulu

text: Nuorittan koulu oli Ylikiimingin kunnan Nuorittan kylässä sijainnut 1.–6. vuosiluokkien peruskoulu. Koulu perustettiin vuonna 1918 ja se toimi aluksi kansakouluna sekä myöhemmin peruskouluna aina vuoteen 2005, jolloin se lakkautettiin.


title: Nuorittan koulu

text: Nuorittan koulu perustettiin kansakouluna Nuorittan koulupiirissä vuonna 1918. Aluksi kansakoulu toimi Matti Paasolalta luokkahuoneeksi vuokratussa pirtissä. Lisäksi koulun opettajalle vuokrattiin asuintilat sekä muita taloushuoneita ja -rakennuksia. Toukokuussa 1919 tehtiin varsinaisen koulurakennuksen rakentamisurakka, rakentajana toimi Matti Wesa ja rakennuksen hinnaksi muodostui 15 000 markkaa. Rakennuksen valmistuminen viivästyi mm. hirsien huonon saatavuuden vuoksi ja se valmistui vasta vuonna 1920. Ensimmäiseksi naisopettajaksi valittiin toisella hakukierroksella kahdesta hakijasta Aino Viljanen ja poikien veistonopettajaksi Matti Kirvesoja. Naisopettajien saapuminen Nuorittalle kuitenkin ilmeisesti peruuntui sillä myöhemmin väliaikaiseksi opettajattareksi palkattiin Aino Säävälä. Koulutoiminta alkoi 22. lokakuuta 1920 kahdenkymmenenkahden oppilaan voimin. Alakoulun toiminta alkoi vuonna 1928. Opettajien saanti Nuorittalle tuntui olevan ongelma, ja koulun alkutaipaleella useat valituiksi tulleista opettajista eivät saapuneet lainkaan Nuorittalle, pakottaen koululautakunnan turvautumaan väliaikaisiin opettajiin.


title: Nuorittan koulu

text: Opintokerhotoiminta aloitettiin Nuorittan kansakoululla lokakuussa 1938, ja sen toimintaan ilmoittautui mukaan 17 jäsentä.


title: Nuorittan koulu

text: Vuonna 1941 koulun johtokunta teki päätöksen, että syksyllä jokaiselle oppilaalle tullaan tarjoamaan lämmin kouluateria päivittäin. Koulun asiakirjoista ei kuitenkaan löydy mainintaa toteutuiko kouluateriointi. Vuonna 1943 koululle valittiin keittäjä-vahtimestari ja kouluateria päätettiin maksuttomaksi.


title: Nuorittan koulu

text: Kansakoulu jatkoi supistettuna kansakouluna aina vuoteen 1949 saakka, vaikka täydellisen kansakoulun 25 oppilaan raja oli ylittynyt jo aiemmin. Tällöin perustettiin myös erilliset ylä- ja alakansakoulunopettajan virat, joihin jouduttiin nimittämään henkilöt hakijoiden puutteen vuoksi. Koulun muuttamista kolmiopettajaiseksi ehdotettiin 1957, sillä koulussa opiskeli jo 68 oppilasta ja oppilasmäärä kasvaisi kahdeksaankymmeneen seuraavana vuonna. Uusi koulurakennus valmistui ja vihittiin käyttöön 17. marraskuuta 1957, ja vuonna 1964 koulun kerhohuoneessa aloitti toimintansa Ylikiimingin kirjaston sivukirjasto.


title: Nuorittan koulu

text: Koulurakennuksen peruskorjaus aloitettiin 1984 ja se valmistui 1986.


title: Nuorittan koulu

text: Vuonna 1993 Alavuoton koulu lakkautettiin ja se liitettiin Nuorittan koulupiiriin, johon kuului näiden lisäksi myös Jokikokko. Koulupiirin oppilasmäärä oli pudonnut 1960-luvun suurten ikäluokkien vuosista, ollen enää yli kolmekymmentä.


title: Nuorittan koulu

text: Koululle rakennettiin liikuntahalli vuonna 1996 ja se vihittiin käyttöön 1. joulukuuta samana vuonna. Vuonna 1997 koulun oppilasmäärä oli 36, joista 3.–6. luokilla 24. Lukuvuonna 1998–1999 oppilasmäärä putosi 34:ään.


title: Nuorittan koulu

text: Nuorittan koulu lakkautettiin lukuvuoden päättyessä 4. kesäkuuta 2005.


title: Pensassembra

text: Pensassembra ("Pinus pumila") on mäntyjen ("Pinus") sukuun ja mäntykasvien heimoon kuuluva ainavihanta havupensas. Se kasvaa luonnonvaraisena itäisessä Aasiassa, sitä myös kasvatetaan koristekasvina laajalti.


title: Pensassembra

text: Pensassembra on suurehko havupensas, se voi kasvaa noin 6 metriä korkeaksi, ja yksittäiset, usein maata myötäilevät oksat voivat olla 10 metriä pitkiä. Kaarna on harmaanruskeaa ja hilseilevää. Versot ovat ruskeat tai punaruskeat ja tiheään karvoittuneet. Silmut ovat pyöreän kartiomaisia. Lehdet ovat neulasmaiset, 4–6 senttimetriä pitkät ja väritykseltään sinivihreät. Neulaset ovat viisittäin. Kävyt ovat pystyjä, eivätkä aukea täysin kypsyessään. Kolmiomaiset siemenet ovat 7–10 mm pitkiä ja siivettömiä.


title: Pensassembra

text: Pensassembra esiintyy itäisessä Aasiassa; Kiinassa, Japanissa, Koreassa, Mongoliassa, Venäjän kaukoidässä ja Siperiassa. Se kasvaa vuoristoalueilla, 1000–2300 metrin korkeudessa, ja viihtyy avoimilla paikoilla.


title: Pensassembra

text: Pensassembraa käytetään koristekasvina, varsinkin Japanissa. Euroopassa se on harvinaisempi, kasvutavaltaan samankaltaista vuorimäntyä käytetään selvästi enemmän. Pensassembra menestyy myös Suomessa koristekasvina Pohjois-Suomea myöten.


title: HMS Erne (1903)

text: HMS Erne oli Britannian Kuninkaallisen laivaston River-luokan torpedovenehävittäjä.


title: HMS Erne (1903)

text: Alus tilattiin Palmers Shipbuilding and Iron Companyltä Yarrowista osana vuosien 1901-1902 laivasto-ohjelmaa. Sen köli laskettiin 3. heinäkuuta 1902 ja alus laskettiin vesille 14. tammikuuta 1903. Alus valmistui helmikuussa 1904.


title: HMS Erne (1903)

text: "HMS Erne" haaksirikkoutui 1915.


title: HMS Ettrick (1903)

text: HMS Ettrick oli Britannian Kuninkaallisen laivaston River-luokan torpedovenehävittäjä.


title: HMS Ettrick (1903)

text: Alus tilattiin Palmers Shipbuilding and Iron Companyltä Yarrowista osana vuosien 1901-1902 laivasto-ohjelmaa. Sen köli laskettiin 9. heinäkuuta 1902 ja alus laskettiin vesille 28. helmikuuta 1903. Alus valmistui helmikuussa 1904.


title: HMS Ettrick (1903)

text: "HMS Ettrick" myytiin romutettavaksi 1919.


title: HMS Exe (1903)

text: HMS Exe oli Britannian Kuninkaallisen laivaston River-luokan torpedovenehävittäjä.


title: HMS Exe (1903)

text: Alus tilattiin Palmers Shipbuilding and Iron Companyltä Yarrowista osana vuosien 1901-1902 laivasto-ohjelmaa. Sen köli laskettiin 14. heinäkuuta 1902 ja alus laskettiin vesille 27. huhtikuuta 1903. Alus valmistui maaliskuussa 1904.


title: HMS Exe (1903)

text: "HMS Exe" myytiin romutettavaksi 1920.


title: HMS Cherwell (1903)

text: HMS Cherwell oli Britannian Kuninkaallisen laivaston River-luokan torpedovenehävittäjä.


title: HMS Cherwell (1903)

text: Alus tilattiin Palmers Shipbuilding and Iron Companyltä Yarrowista osana vuosien 1902-1903 laivasto-ohjelmaa. Sen köli laskettiin 20. tammikuuta 1903 ja alus laskettiin vesille 23. heinäkuuta. Alus valmistui maaliskuussa 1904.


title: HMS Cherwell (1903)

text: "HMS Cherwell" myytiin romutettavaksi 1904.


title: HMS Dee (1903)

text: HMS Dee oli Britannian Kuninkaallisen laivaston vuonna 1904 valmistunut River-luokan torpedovenehävittäjä.


title: HMS Dee (1903)

text: Alus tilattiin Palmers Shipbuilding and Iron Companyltä Yarrowista osana vuosien 1902-1903 laivasto-ohjelmaa ja sen köli laskettiin 5. maaliskuuta 1903. Alus laskettiin vesille 10. syyskuuta ja se valmistui toukokuussa 1904.


title: HMS Dee (1903)

text: "HMS Dee" myytiin romutettavaksi 1904.


title: Henry Lee III

text: Henry Lee III (s. 29. tammikuuta 1756 Dumfries, Virginian siirtokunta, Iso-Britannia – k. 25. maaliskuuta 1818 Cumberland Island, Georgia, Yhdysvallat) oli yhdysvaltalainen poliitikko ja sotilas. Hän opiskeli New Jerseyn collegessa (nykyinen Princetonin yliopisto) ja liittyi heti Amerikan vallankumouksen alkamisen jälkeen armeijaan. Yhdysvaltain vapaussodan aikaan hän toimi Siirtokuntien armeijassa ratsuväen upseerina, jossa hän sai myös lempinimensä Light-Horse Harry. Yhdysvaltain itsenäistymisen jälkeen hän toimi Virginian yhdeksäntenä kuvernöörinä (1791–94) ja Virginian edustajana Yhdysvaltain edustajainhuoneessa (1799–1801).


title: Henry Lee III

text: Henry Lee III oli Konfederaation tunnetuimman kenraalin Robert E. Leen isä.


title: Eero Markkanen

text: Eero Pekka Sakari Markkanen (s. 3. heinäkuuta 1991 Jyväskylä) on suomalainen jalkapalloilija, joka edustaa Indonesian Superliigassa pelaavaa PSM Makassaria. Hän on pelipaikaltaan hyökkääjä.


title: Eero Markkanen

text: Markkanen on JJK Jyväskylän kasvatti, ja hän aloitti uransa 8-vuotiaana. Ensimmäiset miesten ottelunsa hän pelasi Kakkosessa kaudella 2010 JJK:n farmijoukkueessa FC Blackbirdissä. Kaudeksi 2011, jonka aikana hän suoritti myös varusmiespalveluksen, hän siirtyi saman sarjatason Vihtavuoren Pamaukseen.


title: Eero Markkanen

text: Kaudeksi 2012 Markkanen palasi Veikkausliigassa pelanneeseen JJK:hon, joskin hän aloitti kauden lainalla Kakkosen Warkauden Jalkapalloklubissa. Hän debytoi liigassa 15. heinäkuuta 2012 ottelussa Interiä vastaan. Seuraavassa ottelussa, 22. heinäkuuta 2012 IFK Mariehamnia vastaan hän teki hattutempun. Kaikkiaan esikoiskaudella syntyi seitsemän maalia. Markkanen pääsi pelaamaan JJK:n kanssa myös Eurooppa-liigan karsintoja.


title: Eero Markkanen

text: Markkasen kausi 2012 päättyi syksyllä loukkaantumiseen, ja loukkaantumiset pilasivat myös suuren osan kaudesta 2013. Markkasen toivuttua pelikuntoon JJK:n putoaminen sarjasta oli jo lähes varmaa, joten hänet lainattiin elokuun lopussa Helsingin Jalkapalloklubille. Peliaika Suomen mestaruuden voittaneessa joukkueessa jäi kuitenkin vähäiseksi, ja Markkasta käytettiin pääasiassa vaihtopelaajana.


title: Eero Markkanen

text: Kauden 2013 päätyttyä Markkanen kävi loka–marraskuussa 2013 testissä ruotsalaisessa AIK:ssa. Hän solmi seuran kanssa kolmivuotisen sopimuksen joulukuussa 2013. Ensimmäisen virallisen pelinsä AIK:ssa Markkanen pelasi 31. maaliskuuta 2014. Avauskokoonpanossa hän pelasi ensimmäistä kertaa huhtikuussa 2014. Ensimmäisen Allsvenskan-maalinsa hän teki Örebrota vastaan 13. huhtikuuta 2014. Kaikkiaan Markkanen pelasi AIK:ssa kauden 2014 aikana 14 sarjaottelussa, joissa hän teki kuusi maalia. Mediahuomiota sai etenkin 16. huhtikuuta 2014 paikallisottelussa Djurgårdenia vastaan kääntölaukauksella syntynyt maali, joka jäi myös ottelun voittomaaliksi.


title: Eero Markkanen

text: Heinäkuussa 2014 Markkanen siirtyi espanjalaisen Real Madridin kakkosjoukkueeseen Castillaan, joka pelasi Espanjan kolmanneksi korkeimmalla sarjatasolla Segunda División B:ssä. Hän teki seuran kanssa neljävuotisen sopimuksen, ja lehtitietojen mukaan Real Madrid maksoi AIK:lle 2,2 miljoonan euron siirtokorvauksen. Kaikkien sopimusehtojen täyttyessä siirtokorvaus voi kohota 3,24 miljoonaan euroon.


title: Eero Markkanen

text: Markkanen debytoi Castillassa 24. elokuuta 2014 kauden avausottelussa paikallisvastustaja Atlético Madrid B:tä vastaan. Hänet nimettiin myös edustusjoukkueen Mestarien liigan A-pelaajalistalle, mutta debyytti edustusjoukkueessa jäi vielä tekemättä. Castillassa hän pelasi 10 ottelussa, joissa hän teki kaksi maalia. Hän kärsi kauden aikana sitkeästä vatsalihaksen repeämästä eikä pelannut kilpailullisissa otteluissa tammikuun jälkeen.


title: Eero Markkanen

text: Tämä johti lopulta siihen, että Real Madrid päätti purkaa Markkasen sopimuksen; seura tiedotti ratkaisustaan 20. elokuuta 2015. Syyksi spekuloitiin Markkasen ylipainoa, sillä madridilaisseura väitti hänen kärsivän jopa 18 kilogramman ylipainosta. Kuukautta myöhemmin, Markkanen kertoi pitävänsä syytöksiä naurettavina ja paljasti tiedotusvälineille haastavansa Real Madridin seurajohdon oikeuteen talousasioista.


title: Eero Markkanen

text: Syyskuussa 2015, Markkanen siirtyi Rovaniemen Palloseuraan. Debyyttinsä RoPSissa hän teki 10. syyskuuta 2015 FF Jaroa vastaan. Kaksi kuukautta myöhemmin hän teki kahden vuoden sopimuksen AIK:n kanssa.


title: Eero Markkanen

text: Suomen maajoukkueeseen Markkanen kutsuttiin ensimmäisen kerran toukokuussa 2014. Hän debytoi joukkueessa 29. toukokuuta 2014 Baltic Cupin ottelussa Liettuaa vastaan. Vuoden 2016 EM- ja 2018 MM-kilpailuiden karsinnoissa Markkanen on saanut peliaikaa pääasiassa vaihtopelaajana.


title: Eero Markkanen

text: Markkasen isä on entinen maajoukkuetason koripalloilija Pekka Markkanen, ja äiti Riikka (o.s. Ellonen) saavutti koripallossa SM-hopeaa ja esiintyi myös maajoukkuetasolla. Hänen veljensä Miikka ja Lauri Markkanen ovat myös koripalloilijoita.


title: Kniivilän kotiseutumuseo

text: Kniivilän kotiseutumuseo on Hailuodossa sijaitseva kulttuurihistoriallinen ja paikallismuseo, joka muodostuu 20 rakennusta käsittävästä kokonaisuudesta alueineen ja sen esineistöön kuuluu noin 3 000 esinettä. Alue on säilytetty sellaisena, kuin se oli viimeisten asukkaiden asuessa siellä 1900–1970-luvuilla. Museo sijaitsee Hailuodon kuntakeskuksessa Marjaniementien varrella.


title: Kniivilän kotiseutumuseo

text: Museo perustettiin vuonna 1978 kun Kniivilän tilan viimeinen perillinen kuoli. Päärakennus ja pihapiiri on säilytetty lähes sellaisina, kuin ne olivat viimeisten asukkaiden eläessä. Alun perin museon alueella oli yhdeksän rakennusta, ja sinne on myöhemmin siirretty yksitoista muuta rakennusta eri puolilta Hailuotoa. Museoidut rakennukset käsittävät mm. tuulimyllyn, aittoja, riihiä sekä torpan piharakennuksineen.


title: Kniivilän kotiseutumuseo

text: Museon kokoelmat esittelevät perinteisiä hailuotolaisia elinkeinoja maa- ja karjataloudesta metsästykseen ja kalastukseen. Suurin osa kokoelmien esineistöstä on alkuperäistä Kniivilän tilan esineistöä.


title: Seija-Liisa Laavi

text: Seija-Liisa Hannele Laavi (s. 16. joulukuuta 1947 Pornainen) on suomalainen pikajuoksija, joka juoksi 4 × 100 metrillä Suomen ennätyksen 46,2 koostumuksella Seija-Liisa Laavi, Mona-Lisa Strandvall, Riitta Hagman ja Marika Eklund syyskuussa 1973 Leipzigissa. Hän edusti Mäntsälän Urheilijoita.


title: Garbiñe Muguruza

text: Garbiñe Muguruza Blanco (s. 8. lokakuuta 1993 Caracas, Venezuela) on espanjalainen tennispelaaja. Parhaimmillaan hän on ollut kaksinpelissä WTA-listan ensimmäisellä sijalla syyskuussa 2017 ja nelinpelissä kymmenentenä helmikuussa 2015. Hän on voittanut urallaan kuusi WTA-turnausta kaksinpelissä ja viisi nelinpelissä. Hänen äitinsä on kotoisin Venezuelasta ja isänsä Espanjasta. Vuonna 2016 Muguruza saavutti ensimmäisen Grand Slam -voittonsa voitettuaan Ranskan avoimet. Vuonna 2017 hän voitti Wimbledonin tennisturnauksen.


title: Garbiñe Muguruza

text: Muguruza aloitti tenniksen pelaamisen kolmevuotiaana. Kuusivuotiaana hän muutti perheensä kanssa Barcelonaan, jossa hän vietti kymmenen vuotta kaksi kertaa Ranskan avoimet voittaneen Sergi Brugueran tennisakatemiassa. Muguruza ei pelannut juurikaan junioriturnauksissa, vaan enemmänkin ITF-turnauksissa, vuodesta 2008 lähtien. Loppuvuodesta 2009 hän voitti 10 000 Yhdysvaltain dollarin turnauksen Vinaròsissa. Vuonna 2010 hän voitti toisen ITF-turnauksensa ja nousi maailmanlistalla 400 parhaan joukkoon. Vuonna 2011 hän voitti neljä ITF-turnausta ja pääsi loppuotteluun kolmessa muussa. Vuoden lopussa hän oli maailmanlistalla sijalla 249.


title: Garbiñe Muguruza

text: Maaliskuussa 2012 Muguruza voitti Clearwaterin 25 000 dollarin ITF-turnauksen. Seuraavaksi hän pelasi ensimmäisen kerran WTA-turnauksen pääsarjassa Miamissa, jossa hän voitti Ayumi Moritan, maailmanlistan sijalla yhdeksän olleen Vera Zvonarjovan sekä Flavia Pennettan. Neljännellä kierroksella Muguruza hävisi Agnieszka Radwańskalle. Huhtikuussa pelatussa Fèsin turnauksessa Muguruza pääsi puolivälieriin ja nousi maailmanlistalla 100 parhaan joukkoon. Grand Slam -debyyttinsä hän teki Yhdysvaltain avoimissa samana vuonna, häviten ensimmäisen kierroksen ottelunsa kymmenenneksi sijoitettua Sara Errania vastaan kolmessa erässä.


title: Garbiñe Muguruza

text: Tammikuussa 2013 Muguruza saavutti uransa ensimmäisen nelinpelin WTA-turnausvoiton María-Teresa Torró-Florin parina Hobart International -turnauksessa. Australian avoimissa hän voitti ensimmäisen kierroksen ottelussaan Magdaléna Rybárikován luvuin 4−6, 6−1, 14−12. Toisella kierroksella hän hävisi Serena Williamsille. Indian Wellsissä Muguruza pääsi karsintojen kautta pääsarjaan ja voitti siellä Bojana Jovanovskin, Jekaterina Makarovan ja Magdaléna Rybárikován, kunnes hävisi Angelique Kerberille neljännellä kierroksella. Miamissa Muguruza eteni myöskin neljännelle kierrokselle voitettuaan Kateřina Siniakován, Anastasija Pavljutšenkovan sekä entisen maailmanlistan ykkösen, Caroline Wozniackin, kunnes hävisi Li Nalle. Ranskan avoimissa Muguruza voitti ensimmäisellä kierroksella Karolína Plíškován, mutta hävisi toisella kierroksella Jelena Jankovićille. 's-Hertogenboschin turnauksessa hän saavutti ensimmäisen välieräpaikkansa WTA-turnauksen kaksinpelissä voitettuaan muun muassa puolivälierissä maailmanlistan sijalla 18 olleen Dominika Cibulkován. Välierissä hän hävisi Kirsten Flipkensille. Wimbledonissa Muguruza hävisi toisella kierroksella Jekaterina Makarovalle voitettuaan ensin Anne Keothavongin. Heinäkuussa 2013 Muguruzan nilkka leikattiin, ja hänen loppukautensa oli ohi.


title: Garbiñe Muguruza

text: Muguruza palasi kilpailutauolta, ja aloitti kauden 2014 Aucklandin turnauksella, jossa hän eteni puolivälieriin häviten Venus Williamsille. Seuraavalla viikolla hän saavutti ensimmäisen WTA-turnausvoittonsa kaksinpelissä Hobart International -turnauksessa, jonka loppuottelussa hän voitti Klára Koukalován. Hän pääsi turnaukseen mukaan karsintojen kautta, eikä hävinnyt turnauksessa erääkään. Seuraavaksi Muguruza pelasi Australian avoimissa, jossa hän voitti kolmannella kierroksella Caroline Wozniackin, ja pääsi ensimmäistä kertaa urallaan Grand Slam -turnauksen toiselle viikolle. Neljännellä kierroksella hän hävisi Agnieszka Radwańskalle. Helmikuussa Muguruza eteni loppuotteluun Florianópolisin turnauksessa, jossa hävisi kuitenkin Klára Koukaloválle. Huhtikuussa hän pääsi välieriin Marrakechin turnauksessa, jossa hävisi María-Teresa Torró-Florille.


title: Garbiñe Muguruza

text: Ranskan avoimissa Muguruza yllätti toisen kierroksen ottelussaan yhden turnauksen ennakkosuosikeista, ykköseksi sijoitetun Serena Williamsin. Turnauksen puolivälierissä hän hävisi kolmessa erässä seitsemänneksi sijoitetulle Marija Šarapovalle. 's-Hertogenboschissa Muguruza eteni puolivälieriin, jossa hävisi Coco Vandeweghelle. Seuraavalla viikolla pelatussa Wimbledonin turnauksessa hän hävisi ensimmäisellä kierroksella jälleen Vandeweghelle. Stanfordissa hän pääsi puolivälieriin, jossa hävisi Angelique Kerberille. New Havenin puolivälierissä hän hävisi Camila Giorgille. Yhdysvaltain avoimissa Muguruza koki ensimmäisellä kierroksella tappion karsija Mirjana Lučić-Baronille. Syyskuussa pelatussa Tokion turnauksessa Muguruza pääsi välieriin, jossa hävisi Caroline Wozniackille.


title: Garbiñe Muguruza

text: Muguruza aloitti kauden 2015 Sydneyn turnauksella, jossa hän hävisi puolivälierissä Angelique Kerberille. Australian avoimissa hän eteni neljännelle kierrokselle, jossa hävisi kolmieräisen ottelun maailmanlistan ykköstä, Serena Williamsia vastaan. Dubain turnauksessa Muguruza pääsi välieriin häviten Karolína Plíškoválle. Ranskan avoimissa Muguruza pääsi puolivälieriin, jossa hävisi Lucie Šafářoválle. Wimbledonissa Muguruza eteni Grand Slam -turnauksen loppuotteluun ensimmäistä kertaa urallaan. Turnauksen välierissä hän voitti Agnieszka Radwanskan. Viimeksi espanjalainen naispelaaja oli ollut Wimbledonin loppuottelussa 19 vuotta sitten. Loppuottelussa Muguruza hävisi Serena Williamsille suoraan kahdessa erässä. Hän nousi Wimbledonin jälkeen julkaistulla maailmanlistalla sijalle yhdeksän, ollen neljäs espanjalaisnainen, joka on yltänyt maailmanlistan top 10:iin. Yhdysvaltain avoimissa hän hävisi toisella kierroksella Johanna Kontalle. Tokion turnauksessa hän pääsi puolivälieriin voitettuaan yhden ottelun, mutta puolivälierissä Belinda Bencic oli vahvempi. Syys-lokakuussa Muguruza saavutti finaalipaikan Wuhanin turnauksessa, mutta hävisi Venus Williamsille luovutettuaan toisessa erässä. Pekingissä hän saavutti turnausvoiton voitettuaan loppuottelussa Timea Bacsinszkyn.


title: Garbiñe Muguruza

text: Muguruzan kausi alkoi Brisbanen turnauksella, jossa hän hävisi toisella kierroksella luovutettuaan Varvara Lepchenkoa vastaan. Australian avoimissa hän eteni kolmannelle kierrokselle, jossa hävisi Barbora Strýcoválle. Helmikuussa pelatussa Dohan turnauksessa hän pääsi puolivälieriin. Myös huhtikuussa Stuttgartissa hän eteni puolivälieriin. Rooman turnauksessa toukokuussa Muguruza eteni välieriin, jossa hävisi Madison Keysille. Ranskan avoimissa Muguruza pääsi loppuotteluun ensimmäisenä espanjalaisnaisena vuoden 2000 jälkeen, jolloin Conchita Martínez oli loppuottelun häviävänä osapuolena. Muguruza voitti loppuottelussa Serena Williamsin suoraan kahdessa erässä luvuin 7−5, 6−4 ja saavutti ensimmäisen Grand Slam -voittonsa. Hänestä tuli toinen espanjalaisnainen, joka on voittanut Ranskan avoimet. Voiton myötä Muguruza nousi maailmanlistan toiselle sijalle. Wimbledonissa hän hävisi toisella kierroksella Jana Čepeloválle. Rio de Janeiron olympialaisissa Muguruza eteni kaksinpelissä kolmannelle kierrokselle, jossa hävisi olympiakultaa lopulta voittaneelle Monica Puigille. Nelinpelissä hän pääsi Carla Suarez Navarron kanssa puolivälieriin. Yhdysvaltain avoimissa hän hävisi toisella kierroksella Anastasija Sevastovalle.


title: Garbiñe Muguruza

text: Muguruza eteni puolivälieriin Australian avoimissa, missä hävisi Coco Vandeweghelle. Ranskan avoimissa hän hävisi neljännellä kierroksella Kristina Mladenovicille. Wimbledonissa Muguruza saavutti uransa toisen Grand Slam -mestaruuden päihitettyään loppuottelussa Venus Williamsin suoraan kahdessa erässä.


title: Garbiñe Muguruza

text: Aggressiivisesti pelaavan Muguruzan vahvuuksiin kuuluvat tehokkaat lyönnit.


title: Juhani Jaakkola

text: Matti Juhani Jaakkola (s. 16. huhtikuuta 1945 Orimattila) on suomalainen pikajuoksija, joka juoksi Suomen ennätyksen 4x100 metrin viestijuoksussa aikaan 39,6 joukkueella (Juhani Jaakkola - Raimo Vilen - Erik Gustafsson - Markku Juhola) Helsingissä 25.7.1972. Aika oli ensimmäinen 40 sekunnin alitus suomalaisittain pikaviestissä.. Hän edusti Helsingin Kisa-Veikkoja.


title: Florencio Llorente y Montón

text: Florencio Llorente y Montón (7. marraskuuta 1797 Teruel – 17. tammikuuta 1862) oli espanjalainen roomalaiskatolinen piispa. Hän sai pappisvihkimyksensä mahdollisesti vuonna 1822. Hänet valittiin Geronan hiippakunnan johtoon 12. syyskuuta 1847, ja valinta vahvistettiin 17. joulukuuta. Piispaksi konsekrointi suoritettiin 5. maaliskuuta 1848. Llorente y Montón toimi hiippakuntansa johdossa, kunnes kuoli 64-vuotiaana virassa.


title: Aki Choklat

text: Aki Choklat on kansainvälisesti menestynyt suomalais-marokkolainen kenkäsuunnittelija, joka on kotoisin Jyväskylästä.


title: Aki Choklat

text: Choklat on opiskellut Yhdysvalloissa tähtäimenä diplomaatin ura. Hän oli harjoittelijana senaattori Dan Coatsin avustajana, kun hän tajusi olevansa väärällä alalla. Hän siirtyi American Expressin palvelukseen ja työskenteli siellä yksitoista vuotta. Elämänmuutos tapahtui kun Choklatin sisarukset muuttivat New Yorkiin. Vuonna 2001 hän teki oman kenkämalliston Jubakin, ja se pääsi tavarataloketju Barneysin valikoimiin. 39-vuotiaana hän aloitti opinnot Royal College of Artsissa. Sen jälkeen hän on suunnitellut omia mallistoja ja opettanut alan oppilaitoksissa Italiassa ja Britanniassa sekä toiminut trendiennustajana.


title: Luciano Gasadevall y Durán

text: Luciano Gasadevall y Durán (22. marraskuuta 1785 Vic – 11. maaliskuuta 1852) oli espanjalainen roomalaiskatolinen piispa. Hänet vihittiin papiksi Vicin hiippakuntaan 23. joulukuuta 1809. Hänet valittiin hiippakuntansa johtoon 16. maaliskuuta 1848, ja valinta vahvistettiin 3. heinäkuuta. Piispaksi konsekroinnin suoritti 15. lokakuuta Florencio Llorente y Montón.


title: Luciano Gasadevall y Durán

text: Gasadevall y Durán kuoli 66-vuotiaana virassa.


title: Kärpännahkaviitta

text: Kärpännahkaviitta () on yhdysvaltalainen Technicolor-menetelmällä kuvattu elokuvamusikaali vuodelta 1948. Musikaalikomedian pääosissa ovat Betty Grable kaksoisroolissa, Douglas Fairbanks Jr. ja Cesar Romero. Samson Raphaelson laati käsikirjoituksen, joka pohjautuu Rudolph Schanzerin ja Ernst Welischin operettiin "Die Frau im Hermelin". "Kärpännahkaviitta" on 20th Century Foxin tuottama.


title: Kärpännahkaviitta

text: Vaikka Ernst Lubitsch oli merkattu ainoaksi elokuvan ohjaajaksi, hän oli kuitenkin kuollut vain kahdeksan päivän jälkeen kuvausten aloitettua sydäninfarktiin 55-vuotiaana. Elokuvan ohjasi loppuun Otto Preminger.


title: Kärpännahkaviitta

text: "Kärpännahkaviitta" sai ensi-iltansa kotimaassaan 24. elokuuta 1948 New Yorkissa. Suomen ensi-ilta oli 24. marraskuuta vuonna 1950. Elokuva sai ilmestyessään paljon positiivista palautetta.


title: Kärpännahkaviitta

text: "Kärpännahkaviitta" sai vuonna 1949 kaksi palkintoehdokkuutta: Oscar-ehdokkuuden parhaasta laulusta (Friedrich Hollaender (musiikki) ja Leo Robin (sanat); laulusta "This Is the Moment") ja Writers Guild of America -ehdokkuuden parhaasta kirjoitetusta amerikkalaisesta musikaalista (Samson Raphaelson). Parhaan musiikin Oscarin elokuva hävisi Jay Livingstonille ja Ray Evansille; he voittivat parhaan musiikin Oscarin kappaleella "Buttons and Bows" elokuvasta "Valkonaama", jonka pääosissa ovat Bob Hope ja Jane Russell.


title: Kärpännahkaviitta

text: "Kärpännahkaviitta" julkaistiin DVD:lle 25. syyskuuta vuonna 2006 Ernst Lubitschin vuoden 1946 elokuvan "Piika, joka ei tiennyt paikkaansa" kanssa, jotka ovat osa "Hollywood Highlights 1 - Comedy" -kokoelmaa.


title: Kärpännahkaviitta

text: "Kärpännahkaviitta" on kolmas elokuva, joka perustuu Rudolph Schanzerin ja Ernst Welischin operettiin "Die Frau im Hermelin". Muut elokuvat ovat "Nainen kärpännahoissa" ("The Lady in Ermine", 1927) ja "Bride of the Regiment" (1930). Teatterimusikaali "Lady in Ermine" (1922) perustuu myös "Die Frau im Hermelin" -operettiin. "Lady in Ermine" -musikaalin ovat kirjoittaneet Al Goodman, Harry Graham ja Cyrus Wood.


title: Kärpännahkaviitta

text: "Kärpännahkaviitta" oli ohjaaja Lubitschin ensimmäinen musikaaliprojekti sitten "Iloinen leski" -elokuvan (1934) Metro-Goldwyn-Mayerille.


title: Rontti (saari)

text: Rontti on saari Iijokisuistossa Perämerellä Iin kunnassa. Se sijaitsee Karhun saaren pohjoispuolella ja on jokisuiston uloimpia saaria.


title: Rontti (saari)

text: Lehtimetsän peittämä saari on kapea ja pitkä, pisimmillään noin 850 metriä ja leveimmältä kohdaltaan noin 200 metriä. Sen korkein kohta nousee noin kolme metriä merenpinnan yläpuolelle. Saarella on kesäasuntoja.


title: Rontti (saari)

text: Saarella sijaitsee Struven ketjun mittauspiste, "Rontti". Piste on merkitty maastoon hakkaamalla paikka kahteen kiveen. Piste ei kuulu Unescon maailmanperintökohteeseen.


title: Yleisurheilu kesäolympialaisissa 1924 – miesten 3 000 metrin joukkuejuoksu

text: Miesten 3 000 metrin joukkuejuoksukilpailuun Pariisin olympiakisoissa 1924 osallistui yhdeksän joukkuetta ja kaikkiaan 44 juoksijaa. Joukkueeseen sai kuulua kuusi urheilijaa, mutta lopputuloksiin huomioitiin vain kolmen parhaan sijoitukset. Alkuerät käytiin 11. heinäkuuta ja loppukilpailu 13. heinäkuuta.


title: Johann Nepomuk von Wolf

text: Johann Nepomuk von Wolf (29. maaliskuuta 1743 Oettingen – 23. elokuuta 1829) oli saksalainen roomalaiskatolinen piispa. Hänet vihittiin papiksi Regensburgin hiippakuntaan 15. maaliskuuta 1766 ja nimitettiin Freisingin hiippakunnan vihkipiispaksi sekä Dorylaëumin titulaaripiispaksi 15. joulukuuta 1788. Piispaksi konsekroinnin suoritti 15. tammikuuta 1789 Giulio Cesare Zoglio.


title: Johann Nepomuk von Wolf

text: 30. joulukuuta 1802 von Wolf sai nimityksen Regensburgin vihkipiispaksi. 7. toukokuuta 1817 hänet nimitettiin Regensburgin apostoliseksi hallitsijaksi ja 13. syyskuuta 1821 sen piispaksi. Valinta piispaksi vahvistettiin 4. marraskuuta, ja von Wolf asetettiin virkaansa 1. tammikuuta 1822. Hän kuoli 86-vuotiaana virassa.


title: Kotiluoto

text: Kotiluoto () on Helsingissä Kallahdenselällä, Laajasalon itäpuolella sijaitseva Helsingin kaupungin omistama ulkoilusaari. Saarella on vuonna 1920 valmistunut Toivo Robert Tikkasen suunnittelema kivirakenteinen huvila. Huvilan on aikanaan rakennuttanut insinööri Björn Runeberg. Päärakennus on nykyisin suojelukohde. Runebergin perilliset myivät saaren Helsingin kaupungille vuonna 1966.


title: Kotiluoto

text: Huvila rantoineen ja pihapiireineen on vuokrattu Helsingin navigaatioseuralle ja Itä-Helsingin Pursiseuralle. Rannassa on näiden seurojen jäsenille tarkoitettu laituri ja grillipaikka.


title: Kotiluoto

text: Saaren pohjoisella niemellä on kaikkien käyttöön veneiden kiinnittymisrenkaita.


title: Kotiluoto

text: Saarella on myös saunarakennus, jonka vuokraustoiminnasta vastaa Cardinal Marine -niminen yhtiö, joka huolehtii myös kuljetuksista saunalle.


title: Auguste Perret

text: Auguste Perret (12. helmikuuta 1874 – 25. helmikuuta 1954) oli ranskalainen arkkitehti. Hän oli syntynyt Belgiassa.


title: Auguste Perret

text: Perret oli maailman johtava asiantuntija betonirakentamisessa sekä funktionalismin edelläkävijöitä. Hänen suurimmaksi työkseen tuli Le Havren uudelleenrakennuttaminen toisen maailmansodan jälkeen.


title: Auguste Perret

text: Sodan aikana Le Havre oli pommitettu melkein kokonaan raunioiksi ja noin 80 000 sen asukasta oli jäänyt kodittomaksi. Kaupungin rakentaminen entiselleen ei ollut mahdollista, joten Perretille annettiin tehtäväksi suunnitella kokonaan uusi kaupunki tuhoutuneen tilalle. Tästä tuli Ranskan sodanjälkeisen jälleenrakentamisen suurin hanke. Perret suunnitteli kaupungista ihanteidensa mukaisen, ilmavan ja avaran. Uusien talojen betoniin käytettiin kiviainesta, joka murskattiin tuhoutuneista taloista. Perret suunnitteli Le Havreen henkilökohtaisesti kaksi rakennusta, kaupungintalon sekä Pyhän Joosefin kirkon ("Église Saint-Joseph du Havre").


title: Alfonso Ferrandina

text: Alfonso Ferrandina (28. kesäkuuta 1869 Napoli – 1952) oli italialainen roomalaiskatolinen piispa. Hänet vihittiin papiksi Napolin arkkihiippakuntaan 3. huhtikuuta 1893 ja nimitettiin sen vihkipiispaksi sekä Leptis Magnan titulaaripiispaksi 13. huhtikuuta 1938. Piispaksi vihkiminen seurasi 1. toukokuuta, ja Ferrandina oli itse mukana konsekroimassa Giuseppe De Nicolaa. Hän kuoli virassa.


title: Tommaso Caputo

text: Tommaso Caputo (s. 17. lokakuuta 1950 Afragola) on italialainen roomalaiskatolinen arkkipiispa ja Vatikaanin diplomaatti. Hänet vihki papiksi Napolin arkkihiippakuntaan Corrado Ursi 10. huhtikuuta 1974. Hänet nimitettiin Otriculumin titulaariarkkipiispaksi sekä apostoliseksi nuntiukseksi Maltalle ja Libyaan 3. syyskuuta 2007. Piispaksi vihkiminen seurasi 29. syyskuuta. Pääkonsekraattorina toimi paavi Benedictus XVI, jota avustivat Tarcisio Bertone ja Marian Jaworski.


title: Tuomilampi (Juorkuna)

text: Tuomilampi on järvi Utajärven Juorkunassa, Olvakselta Pudasjärven Hetekylän Kuikkaperälle menevän Viinivaaran metsäautotien eteläpuolella Viinivaaran kohdalla. Järvelle tulee tieltä kuutisensataa metriä pitkä polku Järvessä ei ole tulo- eikä laskuojia, se saanee vetensä ennen muuta etelän puolen Isolta Särkisuolta. Pohjoisen Viinivaaran lisäksi järven ympärillä on muutamia muita kangasmaita, luoteessa Hanganvaara, lounaassa Patamaa, etelässä pieni Tuomilamminaho ja idässä Viiniselkä. Järvi on reilun kilometrin mittainen ja leveimmillään noin 700 metriä. Vesi on varsin kirkasta, rannat ovat paikoitellen hiekkamaata. Järven ympäristö on asumaton.


title: Giuseppe De Nicola

text: Giuseppe De Nicola (24. maaliskuuta 1876 Napoli – 16. toukokuuta 1958) oli italialainen roomalaiskatolinen arkkipiispa. Hänet vihittiin papiksi Napolin arkkihiippakuntaan 27. toukokuuta 1899 ja nimitettiin sen vihkipiispaksi sekä Pergamumin titulaaripiispaksi 3. lokakuuta 1941. Piispaksi vihkiminen seurasi 26. lokakuuta. Pääkonsekraattorina toimi Alessio Ascalesi, jota avustivat Giuseppe d'Alessio ja Alfonso Ferrandina. De Nicola nimitettiin 6. syyskuuta 1955 Rhoinan titulaariarkkipiispaksi. Hän kuoli 82-vuotiaana toimiessaan yhä Napolin vihkipiispana.


title: Pyhän Joosefin kirkko (Le Havre)

text: Pyhän Joosefin kirkko () on Le Havressa Ranskassa sijaitseva vuonna 1957 valmistunut kirkko.


title: Pyhän Joosefin kirkko (Le Havre)

text: Kirkon on suunnitellut Auguste Perret. Kirkon torni on 107 metriä korkea, ja se on muodoltaan kahdeksankulmainen. Tornin sivut on tehty värillisistä laseista, jotka heijastavat näyttävästi valoa korkean tornin sisään.


title: NHL-kausi 1969–1970

text: NHL-kausi 1969–1970 oli National Hockey Leaguen historian 53. kausi. Sen aikana 12 NHL-joukkuetta pelasi kukin 76 runkosarjaottelua. Stanley Cupin voitti Boston Bruins, joka kukisti finaalisarjassa St. Louis Bluesin otteluvoitoin 4–0. Kyseessä oli Bruinsin historian neljäs Stanley Cup -mestaruus. Finaalisarjan ratkaisu tapahtui 10. toukokuuta 1970 pelatussa neljännessä ottelussa jatkoajan 40. sekunnilla, kun Bruinsin puolustaja Bobby Orr ohjasi hänelle maalin takaa syötetyn kiekon maaliin. Tässä yhteydessä koukatuksi joutunut Orr lensi samalla ilmassa kädet levällään, ja jäälle laskeutumisen jälkeen hänen joukkueensa muut jäsenet kasaantuivat hänen päälleen. Valokuvasta, jonka "Boston Record Americanin" kuvaaja Ray Lussier otti Orrin ilmalennosta, tuli jääkiekkohistorian tunnetuimpia.


title: NHL-kausi 1969–1970

text: Samalla kaudella Bobby Orr voitti runkosarjan pistepörssin. Hän teki pelaamissaan 76 ottelussa 120 tehopistettä, joista 33 oli maaleja ja 87 syöttöpisteitä. Näin Orrista tuli ensimmäinen NHL:n pistepörssin voittanut puolustaja. Art Ross Trophyn ohella hänelle myönnettiin Hart Memorial Trophy, Norris-palkinto sekä pudotuspelien arvokkaimmalle pelaajalle annettava Conn Smythe Trophy. Orr on jääkiekkohistorian ainoa pelaaja, joka on pystynyt voittamaan kaikki neljä edellä mainittua palkintoa samalla kaudella. Lisäksi Orr oli plus/miinus-tilaston ykkönen. "Sports Illustrated" -lehti valitsi hänet saavutustensa perusteella vuoden 1970 urheilijaksi.


title: NHL-kausi 1969–1970

text: Kaudella 1969–1970 Vezina Trophyn sai Chicago Black Hawksin maalilla torjunut Tony Esposito, jolle myönnettiin myös Calder Memorial Trophy. Pudotuspelien pistepörssin ykkönen oli Boston Bruinsin keskushyökkääjä Phil Esposito, joka teki 14 ottelussa kaikkiaan 27 tehopistettä, joista 13 oli maaleja ja 14 syöttöpisteitä.


title: NHL-kausi 1969–1970

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1969–1970

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Kahteen rakastunut (vuoden 1955 elokuva)

text: Kahteen rakastunut () on H. C. Potterin ohjaama yhdysvaltalainen musikaalikomediaelokuva vuodelta 1955. Sen pääosia näyttelevät Betty Grable, Jack Lemmon, Gower Champion ja Marge Champion. "Kahteen rakastunut" on kuvattu Technicolor- ja CinemaScope-menetelmillä.


text: "Kahteen rakastunut" perustuu W. Somerset Maughamin kirjoittamaan näytelmään "Too Many Husbands", josta Edward Hope ja Leonard Stern laativat käsikirjoituksen. 20th Century Fox -studio tuotti elokuvan.


text: "Kahteen rakastunut" sai kotimaan ensi-iltansa New Yorkissa 24. helmikuuta vuonna 1955. Suomen ensi-illan elokuva sai 15. heinäkuuta vuonna 1955.


text: "Kahteen rakastunut" on uudelleenfilmatisointi elokuvasta "Liian monta isäntää" ("Too Many Husbands", 1940), jonka pääosissa ovat Jean Arthur ja Fred MacMurray.


text: "Kahteen rakastunut" oli Betty Grablen viimeinen musikaalielokuva ja toiseksi viimeinen elokuva. Jack Lemmonille se oli ensimmäinen musikaalielokuva ja värielokuva. Elokuvan tanssinumeroiden koreografioina toimivat Betty Grable ja Jack Cole.


text: "Kahteen rakastunut" julkaistiin DVD:lle 1. helmikuuta vuonna 2011.


title: Aurelio Marena

text: Aurelio Marena (25. elokuuta 1893 Napoli – 24. maaliskuuta 1983) oli italialainen roomalaiskatolinen piispa. Hänet vihittiin papiksi Napolin arkkihiippakuntaan 25. elokuuta 1917, ja 25. elokuuta 1946 hänet nimitettiin Napolin vihkipiispaksi ja Lampsacuksen titulaaripiispaksi 25. elokuuta 1946. Piispaksi konsekroinnin suoritti 27. lokakuuta Alessio Ascalesi, jota avustivat Gaetano De Cicco ja Giuseppe De Nicola.


title: Aurelio Marena

text: 16. maaliskuuta 1950 Marena sai nimityksen Ruvo e Bitonton piispaksi, jona hän toimi, kunnes jäi eläkkeelle 21. maaliskuuta 1978. Hän osallistui Vatikaanin toiseen kirkolliskokoukseen.


title: Gaetano De Cicco

text: Gaetano De Cicco (17. toukokuuta 1880 Napoli – 14. marraskuuta 1962) oli italialainen roomalaiskatolinen piispa. Hänet vihittiin papiksi 19. maaliskuuta 1904 ja nimitettiin Sessa Auruncan hiippakunnan johtoon 30. tammikuuta 1939. Piispaksi vihkiminen seurasi 16. huhtikuuta. De Cicco oli mukana konsekroimassa Aurelio Marenaa. Hän jäi eläkkeelle 22. maaliskuuta 1962, jolloin hän sai nimityksen Aezanin titulaaripiispaksi.


title: Leimaverolaki (Iso-Britannia)

text: Leimaverolaki () oli Ison-Britannian parlamentin vuonna 1765 hyväksymä laki, jonka tarkoituksena oli verottaa siirtomaissa käytettävää paperia. Lakia vastustettiin erityisesti Pohjois-Amerikan siirtokunnissa, sillä niiden asukkaat eivät halunneet maksaa sellaisia veroja, joiden asettamiseen he eivät voineet itse vaikuttaa. Laki käynnisti siirtokunnissa kuohunnan ja verokapinan, joka enteili myöhemmän Amerikan vallankumouksen puhkeamista.


title: Leimaverolaki (Iso-Britannia)

text: Lain säätämisen taustalla oli Ison-Britannian hallituksen tarve kattaa Amerikan siirtokuntien aiheuttamat suuret sotilas- ja hallintomenot. Vuonna 1763 päättynyt suuri siirtomaasota oli tullut kalliiksi ja sitä seurannut Pontiacin kapina pakotti lisäämään rajaseutujen puolustusjärjestelyitä. Menojen kattamiseksi pääministeri George Grenville esitteli vuonna 1764 sokerilain ("Sugar Act") ja seuraavana vuonna leimaverolain. Jälkimmäinen laki koski kaikkia virallisia asiakirjoja, kirjoja, sanomalehtiä, lentolehtisiä, almanakkoja, pelikortteja ja muita paperituotteita. Lain mukaan niissä sai käyttää vain Lontoossa valmistettuja virallisia painomateriaaleja, joihin oli lyöty veroleima. Leimavero sisältyi näin paperin hintaan, sillä valtio keräsi leimojen käytöstä maksun materiaalien valmistajilta.


title: Leimaverolaki (Iso-Britannia)

text: Laki hyväksyttiin 22. maaliskuuta 1765. Se johti Pohjois-Amerikan siirtokunnissa monenlaisiin vastareaktioihin ja mielenosoituksiin. Bostonissa ensimmäinen Lontoosta lähetetty leimapaperilähetys poltettiin julkisesti protestina laille. Kaikkiin siirtokuntiin lähetettiin virkamies huolehtimaan leimamerkkien levittämisestä veron perimiseksi, mutta spontaanit väkijoukkojen nousut pakottivat heidät luopumaan tehtävistään. Lain toimeenpanoon tarkoitettua hallintokoneistoa ei missään vaiheessa saatu toimimaan vastarinnan vuoksi. Lisäksi siirtokuntalaiset organisoivat kaikkien englantilaisten tuotteiden ostoboikotin, jolla oli suurin vaikutus, sillä se vahingoitti myös englantilaisten liikemiesten etuja. Boikotin seurauksena kaupankäynti siirtokunnissa pysähtyi lähes täysin kesän 1765 aikana.


title: Leimaverolaki (Iso-Britannia)

text: Siirtokuntalaisia ei ärsyttänyt niinkään leimaveron suuruus, vaan se seikka, että se rikkoi anglosaksisissa maissa yleisesti tunnustettua periaatetta, jonka mukaan vain kansalaisia edustava parlamentti saattoi asettaa heille veroja. He katsoivat näin ollen vain siirtokuntien omilla edustajakokouksilla olevan oikeuden verojen määräämiseen heille, mutta ei Lontoon parlamentilla. Tämä oli ollut myös vallitseva käytäntö jo 150 vuoden ajan. Leimaveroprotestien aikana monet käyttivät lakimies James Otisin kuuluisaksi tekemää iskulausetta ”Ei verotusta ilman edustusoikeutta” ("No taxation without representation"). Kaikkiaan leimaverolain vastustus loi Amerikan siirtokuntiin sellaista poliittista aktiivisuutta ja julkista keskustelua, jolla oli myöhemmin suuri merkitys itsenäisyystaistelun yhteydessä. Kysymys siirtokuntien ja emämaan suhteesta nousi keskustelun aiheeksi ja perustettiin radikaali vastarintajärjestö ”Vapauden pojat” ("Sons of Liberty").


title: Leimaverolaki (Iso-Britannia)

text: Lokakuussa 1765 New Yorkiin kokoontui niin sanottu leimaverokongressi, jossa yhdeksän siirtokunnan edustajat vaativat lakia kumottavaksi. Kyseessä oli ensimmäinen kerta, kun eri siirtokunnat ryhtyivät oma-aloitteiseen yhteistoimintaan. Itse kokous oli varsin maltillinen: parlamentille ja kuningas Yrjö III:lle osoittamassaan anomuksessa se vakuutti uskollisuuttaan ja pyysi leimaverolain kumoamista.


title: Leimaverolaki (Iso-Britannia)

text: Kauppaboikotin seurauksena tappioita kärsineet brittiläiset kauppahuoneet ja tehtailijat alkoivat vaatia parlamentilta leimaverolain kumoamista. Ylähuoneen vastustuksesta huolimatta parlamentti kumosi lain maaliskuussa 1766. Samassa yhteydessä se kuitenkin myös hyväksyi julistuksen (nk. "Declaratory Act"), jonka mukaan sillä tulisi olemaan oikeus asettaa veroja kaikille siirtomaiden asukkaille ”kaikissa ajateltavissa olevissa tapauksissa”. Jo seuraavana vuonna parlamentti sääti niin sanotut Townshendin lait, jotka synnyttivät uuden kiistan.


title: Jouni Törrönen

text: Jouni Törrönen (s. 4. tammikuuta 1963)) on suomalainen pikajuoksija, joka sijoittui pronssille nuorten alle 20-vuotiaiden Euroopan mestaruuskilpailuissa 1981 4x100 metrin pikaviestissä. Hän edusti Joensuun Katajaa. Hänen ennätyksensä 100 metrillä on 10,8 käsiajanotolla ja 11,08 sähköisesti.


title: Ilari Jauro

text: Seppo Ilari Jauro (s. 23. elokuuta 1962) on suomalainen pikajuoksija, joka saavutti viestipronssia 4 × 100 metrillä alle 20-vuotiaiden Euroopan-mestaruuskilpailuissa 1981. Hänen ennätyksensä 100 metrillä on 10,94 sekuntia. Hänen valmentajana toimi Olavi Vuorinen ja hän edusti Hämeenlinnan Tarmoa.


title: Mariano Ricciardi

text: Mariano Ricciardi (10. heinäkuuta 1814 Napoli – 23. elokuuta 1876) oli italialainen roomalaiskatolinen arkkipiispa. Hänet vihittiin papiksi 23. syyskuuta 1837 ja valittiin Reggio Calabrian arkkihiippakunnan johtoon 3. huhtikuuta 1855. Valinta vahvistettiin 28. syyskuuta, ja piispaksi vihkiminen seurasi 7. lokakuuta. Pääkonsekraattorina toimi Antonio Maria Cagiano de Azevedo.


title: Mariano Ricciardi

text: 24. marraskuuta 1871 Ricciardi sai nimityksen Sorrenton arkkipiispaksi, jona hän toimi, kunnes kuoli 62-vuotiaana virassa. Hän osallistui Vatikaanin toiseen kirkolliskokoukseen.


title: Galeazzo Florimonte

text: Galeazzo Florimonte (27. huhtikuuta 1478 Sessa Aurunca – 1567) oli italialainen roomalaiskatolinen piispa. Hänet nimitettiin Aquinon hiippakunnan johtoon 4. toukokuuta 1543 ja sitten Sessa Auruncan piispaksi 22. lokakuuta 1552. Hän erosi tehtävistään Sessa Auruncan hiippakunnan johdossa mahdollisesti vuonna 1565.


title: Luigi Maria Macedonio

text: Luigi Maria Macedonio (24. marraskuuta 1682 Napoli – 9. joulukuuta 1727) oli italialainen roomalaiskatolinne piispa. Hänet vihittiin lasaristien papiksi 30. toukokuuta 1706 ja nimitettiin Sessa Auruncan hiippakunnan johtoon 8. kesäkuuta 1718. Piispaksi vihkiminen seurasi 12. kesäkuuta. Pääkonsekraattorina toimi tuleva paavi Innocentius XIII. Macedonio kuoli 45-vuotiaana virassa.


title: Maailman kauppajärjestön huippukokouksen vastaiset mielenosoitukset Seattlessa 1999

text: Maailman kauppajärjestön (WTO) vuoden 1999 huippukokous Seattlessa aiheutti laajoja, kymmeniä tuhansia ihmisiä käsittäneitä mielenosoituksia. Valtaosa mielenosoituksista keskittyi tiistaille 30. marraskuuta, josta aktivistit käyttivät nimitystä "N30" (November 30). Lisäksi media käytti mielenosoituksista nimiä Battle of Seattle ja Battle in Seattle.


text: Seattlen mielenilmaukset käsittivät useita pieniä mielenosoituksia, joilla ei ollut yhtenäistä vaatimusta: mielenilmauksia järjestivät niin ammattiliitot, erilaiset ympäristö- ja hikipaja-aktivistit, uskonnolliset ryhmät kuin anarkistitkin. Osa mielenosoituksista oli perinteisiä protestimarsseja, kun taas osa mielenosoittajista organisoitui suoraa toimintaa varten Direct Action Network (DAN) -nimisen löyhän yhteisön kautta.


text: DAN onnistui estämään useita huippukokouksen tapahtumia tukkimalla ajoteitä ja kokousrakennus Washington State Convention Centerin ulko-ovia. Samalla osa mielenosoittajista vahingoitti keskustassa sijanneiden yritysten omaisuutta. Huippukokouksen turvajärjestelyistä vastannut Seattlen poliisilaitos oli pahasti alakynnessä suurta ja aiempaa paremmin organisoitua aktivistijoukkoa vastaan, minkä takia ensin Seattleen ja myöhemmin koko osavaltioon julistettiin hätätila. Poliisi yritti poistaa mielenosoittajia huippukokousalueelta käyttämällä muun muassa pippurisumutteita, kyynelkaasua, tainnutuskranaatteja ja kumiluoteja. Noin 600 mielenosoittajaa pidätettiin, minkä lisäksi tuhansia mielenilmauksiin osallistuneita ihmisiä loukkaantui. Poliisin heikko valmistautuminen ja mielenosoittajien kohtelu saivat osakseen paljon kritiikkiä.


text: Valtaosa mielenosoittajien pidätyksistä oli summittaisia, minkä seurauksena liittovaltion tuomioistuin katsoi vuonna 2007 Seattlen kaupungin rikkoneen mielenosoittajien perustuslain neljännessä lisäyksessä taattuja oikeuksia. Seattle oli jo vuonna 2004 sopinut maksavansa 250 000 dollaria 157 henkilölle, jotka pidätettiin niin kutsutun ei protesteja -alueen ulkopuolella.


text: Seattlen mielenosoituksia pidetään yhtenä anti-globalisaatioliikkeen merkittävimmistä tapahtumista. Seattlen poliisilaitoksen johtaja Norm Stamper erosi mielenilmauksista nousseen kohun jälkeen.


text: Useat aktivistit syyttivät mediaa mielenosoitusten syiden peittelemisestä, minkä seurauksena aktivistit avasivat oman, yhä käytössä olevan Independent Media Center (Indymedia) -nimisen uutispalvelun. Nykyisin Indymedia tuottaa uutisia 15 eri kielellä.


title: Heilurihyppy

text: Heilurihyppy ("engl. pendulum", heiluri; "lat. pendulous", riippuva) on eräänlainen benji-hypyn variantti. Siinä hypätään sillalta tai vastaavalta rakennelmalta alas staattisen köyden varaan. Köyden joustamattomuuden vuoksi sen toinen pää on kiinnitetty kokovartalovaljailla hyppääjään, toisen ollessa horisontaalisesti likipitäen samalla tasolla hyppääjän kanssa, mutta vertikaalisesti sivussa. (Silta-esimerkissä sillan alitse sen toisella puolen.) Vapaata pudotusta seuraa mekaniikan peruslakien mukaisesti liikeradan kaartuminen aluksi kohti suoraan kiinnityskohdan alla olevaa pistettä. Hyppy muistuttaa näin ollen jättimäistä keinua tai liaanissa matkaavaa apinaa. Benji-hypyn tapaan myös heilurihyppy tulisi suorittaa ainoastaan tarkoitukseen valmistetuilla tuotteilla ja ammattilaisten valvonnassa.


title: Liikerata

text:
Liikerata on reitti, jota pitkin liikkuva kohde kulkee tilan läpi ajan funktiona. Kohde voi olla esimerkiksi luoti, pallo, satelliitti tai taivaankappale. Liikerataan vaikuttavia tekijöitä ovat esimerkiksi lähtönopeus, kappaleen massa, painovoima ja ilmanvastus.
Lentävien kappaleiden liikeratoja tutkivaa tieteenalaa kutsutaan ballistiikaksi.


title: Tatjana Arntgolts

text:
Tatjana Arntgolts (, s. 18. maaliskuuta 1982, Kaliningrad) on venäläinen näyttelijä.
Hän on esiintynyt kymmenissä eri venäläisissä tv-ohjelmissa ja elokuvissa, ja on täten yksi Venäjän tunnetuimpia naisnäyttelijöitä.


title: Tatjana Arntgolts

text: Hänellä on Olga-kaksoissisko, joka on myös tunnettu näyttelijä Venäjällä. He yhdessä opiskelivat näyttelemistä Moskovassa teatterikorkeakoulussa. Siskokset muuttivat Moskovaan 14-vuotiaina.


title: Tatjana Arntgolts

text: Vuonna 1999 teki hän ensiesiintymisensä nuorisodraamasarjassa "Prostie isinty", jossa hän esitti Katja Trofimovaa.


title: Tatjana Arntgolts

text: Arntgolts on naimisissa näyttelijän Ivan Zhidkov kanssa. Hän sai tyttären vuonna 2009.


title: Sword Art Online

text: Sword Art Online (S.A.O) on japanilaisen Reki Kawaharan luoma "light novel" -sarja, jonka kuvituksen on tehnyt Abec. Sarja on sovitettu kolmeksi mangasarjaksi, animeksi ja videopeliksi.


title: Sword Art Online

text: Juoni kertoo vuodesta 2022, jolloin on kehitetty "Sword Art Online" -niminen VRMMORPG-peli, jota ohjataan omilla aivoilla käyttäen ”Nerve Gear” -kypäriä. Tarinan päähenkilö, Kazuto "Kirito" Kirigaya -niminen poika kirjautuu tähän peliin sisään pahaa aavistamatta. Pian hän kuitenkin tajuaa olevansa ansassa. Ylläpito on ottanut ”kirjaudu ulos” -toiminnon pois koko pelistä jolloin pelaajat eivät voi palata oikeaan maailmaan. Kaikki pelaajat vaipuvat eräänlaiseen koomaan pelatessaan peliä. Vaikka he voivatkin liikkua pelissä vapaasti, he eivät voi pelin aikana liikuttaa oikeita raajojaan. Nerve Gear -kypärät ovat ansoitettuja siten, että jos ulkopuolinen ottaa pelaajalta kypärän väkisin pois, pelaaja kuolee. Ansa laukeaa myös mikäli kuolee itse pelissä. ”Game Over” -tilanne tarkoittaa siis kuolemaa molemmissa maailmoissa. Ainut tapa päästä takaisin oikeaan maailmaan ja riisua Nerve Gear on odottaa että joku pelaajista läpäisee pelin pääsemällä tornin ylimpään eli sadanteen kerrokseen ja tappaa kaikilta tasoilta päävastustajan.


title: Sword Art Online

text:
"Ääninäyttelijä:" Yoshitsugu Matsuoka
"Ääninäyttelijä:" Haruka Tomatsu
"Ääninäyttelijä:" Ayana Taketatsu


title: Sword Art Online

text: "Sword Art Onlinen" animesovituksen teko julkaistiin Dengeki Bunko Autumn Festival 2011:ssa, jossa samalla julkaistiin myös "Sword Art Onlinen" tekijän Reki Kawaharan toisen sarjan "Accel Worldin" animesovituksen tekoa. Animen tuottaja on Aniplex, sen studio on A-1 Pictures ja sen ohjaajana toimii Tomohiko Ito. Musiikin on tuottanut Yuki Kajiura. Anime alkoi Tokyo MX, tvk, TVS, TVA, RKB, HBC ja MBS -kanavilla heinäkuun 7. päivä, kun taas kanavilla AT-X, Chiba TV ja BS11 vasta myöhemmin. Anime on myös näkyvillä Crunchyrollissa, jossa Premium-jäsenet voivat katsoa uusimman jakson tunnin kuluttua sen esityksestä, kun taas ilmaisjäsenten pitää odottaa viikko sen nähdäkseen. Sarjan tunnari on nimeltään "crossing field", jonka on laulanut LiSA, ja lopputunnari on nimeltään "Yume Sekai" (ユメセカイ, kirjaimellisesti "Unen Maailma"), jonka taas on laulanut Haruka Tomatsu, Asunan ääninäyttelijä. Jaksosta 15 eteenpäin, sarjan uusi tunnuskappale on nimeltään "INNOCENCE", jonka on laulanut Aoi Eir, kun taas lopputunnari on "Overfly" Haruna Lunan laulamana. "Sword Art Onlinen" animeversion on lisensioinut Pohjois-Amerikassa Aniplex USA ja Australiassa Madman Entertainment.


title: Tomb Raider II

text: Tomb Raider II (tunnettu myös nimellä "Tomb Raider 2: The Dagger of Xian") on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1997 PlayStationille, Microsoft Windowsille ja Macintoshille. Peli kuuluu "Tomb Raider" -pelisarjaan.


title: Tomb Raider II

text: Legendan mukaan Kiinan keisari pisti sydämeensä mystisen Xi’anin tikarin, muuttui lohikäärmeeksi ja komensi armeijaansa taisteluissa tiibetiläisiä soturimunkkeja vastaan. Eräässä taistelussa munkit onnistuivat kukistamaan lohikäärmeen irrottamalla tikarin tämän sydämestä. Tikari palautettiin sen leposijaansa Kiinan muurin sisälle.


title: Tomb Raider II

text: Lara Croft on Kiinan muurilla tutkimassa Xi’anin tikarin legendaa. Löytäessään läheisestä luolasta tikarin kätköpaikalle johtavan eräänlaisella symbolilla koristellun puuoven, Lara joutuu tuntemattoman miehen hyökkäyksen kohteeksi. Joutuessaan alakynteen mies kertoo työskentelevänsä italialaiselle mafiosolle, Marco Bartolille, joka on myös kiinnostunut tikarista. Lyhyen keskustelun jälkeen mies suorittaa itsemurhan juomalla myrkkyä. Miehen kannettavalta tietokoneelta Lara löytää kuvan hienosta italialaisesta rakennuksesta ja tajuaa, että hänen täytyy matkustaa Venetsiaan. Sieltä hän löytää oopperatalon, joka on Bartolin piilopaikka. Lara seuraa Bartolia rahtikoneeseen, jossa hän menettää tajuntansa joutuessaan mafioson yllättämäksi.


title: Tomb Raider II

text: Lara palaa tajuihinsa Bartolin valtaamalla öljynporauslautalla, jossa Bartoli suorittaa vedenalaisia etsintöjä isänsä Gianni Bartolin merenpohjaan vajonneen Maria Dorian -linjalaivan löytämiseksi. Lara pakenee tyrmästä ja kohtaa vangitun tiibetiläisen Chan-nimisen munkin, joka kertoo Maria Dorian hylyssä sijaitsevasta Seraph-nimisestä artefaktista. Pienoissukellusveneellä Lara kulkee valtameren pohjaan uponneen laivan raunioiden läpi ja lopulta löytää Seraphin ennen Bartolin miehiä. Palatessaan öljynporauslautalle Lara kaappaa rahtikoneen ja aloittaa matkan kohti Tiibetiä.


title: Tomb Raider II

text:
Lentokoneen moottorivian takia Lara suorittaa pakkolaskun Tiibetin vuoristoon. Lara vaeltaa vuoristossa moottorikelkalla ja löytää Barkhangin luostarin. Bartolin miehet ovat kuitenkin ehtineet luostariin ja ajautuneet taisteluun munkkien kanssa. Luostarista Lara etsii käsiinsä viisi rukousmyllyä, joilla hän avaa oven salaiseen huoneeseen. Huoneesta Lara löytää Seraphin, jolla hän avaa tien maanalaisiin katakombeihin ja löytää Talionin, avaimen, jolla temppeli aukeaa Kiinan muurilla. Lara kaappaa Bartolin miehiltä jeepin, palaa Kiinan muurille ja astuu sisälle Xi’anin temppeliin. Kun Lara yrittää saada tikarin käsiinsä, hän putoaa ansaluukusta katakombeihin. Palatessaan tikarin luokse hän seuraa seremoniaa, jossa Bartoli iskee tikarin sydämeensä. Lara seuraa miehiä temppeliin ja todistaa tapahtumaa, jossa Marco Bartoli muuttuu lohikäärmeeksi. Kaksintaistelussa Lara onnistuu tappamaan lohikäärmeen vetäisemällä tikarin tämän vatsasta. Lara pakenee sortuvasta temppelistä tikari mukanaan. Epilogissa Bartolin jäljelle jääneet miehet hyökkäävät Laran kartanolle Englannissa, mutta Lara kukistaa hyökkääjät.
Vuonna 1999 peliin julkaistiin "Tomb Raider II: Golden Mask" -lisäosan muodossa viisi uutta tasoa. "Golden Maskin" juoni on täysin erillään alkuperäisen "Tomb Raider II":n tarinasta – lisäosassa Lara Croft seikkailee Beringinmerellä ja Alaskassa.


title: Tomb Raider II

text: Lisäosan ovat tehneet:


title: Tomb Raider: The Last Revelation

text: Tomb Raider: The Last Revelation on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna 1999 PlayStationille ja Microsoft Windowsille sekä seuraavana vuonna Sega Dreamcastille ja Macintoshille. Peli kuuluu "Tomb Raider" -pelisarjaan.


title: Tomb Raider: The Last Revelation

text: Lara Croftin ääninäyttelijäksi vaihtui "The Last Revelationin" myötä Jonell Elliott, joka korvasi kahdessa aiemmassa pelissä ääninäytelleen Judith Gibbinsin.


title: Tomb Raider: The Last Revelation

text: Teini-ikäinen Lara Croft on matkalla entisen oppi-isänsä Werner Von Croyn kanssa. Kaksikko etsii mystistä Iristä ja matkustaa kambodžalaiseen Angkor Watin temppeliin. Matka saa yllättävän käänteen, kun Werner joutuu onnettomuuteen ja Lara hylkää hänet pelastaakseen oman henkensä.


title: Tomb Raider: The Last Revelation

text: Vuonna 1999 Lara löytää Egyptistä muinaisen haudan, jossa egyptiläinen jumala Seth on ollut vangittuna. Vahingossa Lara vapauttaa Sethin ja joutuu taistelemaan aikaa vastaan palauttaakseen jumalan lepopaikkaansa ja estääkseen maailmanlopun. Valitettavasti Sethin riivaamasta Von Croysta tulee Laran uusi kilpailija ja hän vaikeuttaa Laran asioita huomattavasti. Lyödäkseen Sethin Lara joutuu matkustamaan ympäri Egyptiä ja keräämään Horuksen haarniskan osia. Matkan aikana Lara käy Pharoksessa, Isiksen ja Poseidonin temppeleissä sekä Kleopatran palatseissa.


title: Tomb Raider: The Last Revelation

text: Horuksen temppelissä Lara yhdistää haarniskan osat Horuksen amuletin kanssa, mutta ennen kuin Lara ehtii kutsua Horuksen, Seth tuhoaa haarniskan ja iskee amuletin veteen. Lara saa amuletin takaisin, pakenee temppelistä ja sulkee sisäänkäynnin amuletilla. Hän jättää amuletin temppeliin, jotta Seth pysyisi vangittuna ikuisesti. Vahingoittuneena ja uupuneena Lara kohtaa sisäänkäynnillä Von Croyn, jonka Lara pelkää olevan vieläkin vihollinen. Hän haluaa pelastaa Laran sortuvasta temppelistä, mutta Lara irrottaa otteensa Von Croyn kädestä ja putoaa pimeyteen.


title: Tomb Raider Chronicles

text: Tomb Raider Chronicles on Core Designin kehittämä ja Eidos Interactiven julkaisema toimintaseikkailupeli. Peli julkaistiin vuonna vuonna 2000 PlayStationille, Microsoft Windowsille ja Sega Dreamcastille. Peli kuuluu "Tomb Raider" -pelisarjaan.


title: Tomb Raider Chronicles

text: Horuksen temppeli on sortunut (pelissä "") ja Lara Croftin odotetaan kuolleen, mutta Werner von Croy on aloittanut kaivaukset raunioilla, toivoen Laran olevan elossa. Laran ystävät Winston Smith, Patrick Dunstan ja Charles Kane ovat kokoontuneet Croftin kartanolle muistelemaan Laran menneitä seikkailuja.


title: Tomb Raider Chronicles

text: Ensimmäisessä kroniikassa Lara on Roomassa etsimässä tarunomaista Viisasten kiveä ja kohtaa Pierre DuPontin sekä Larson Conwayn.


title: Tomb Raider Chronicles

text: Toisessa kroniikassa Lara etsii maineikasta Pyhän Longinuksen keihästä. Hän kohtaa mafiajohtaja Mikhailovin, joka etsii keihästä sukellusveneen avulla. Lara soluttautuu sukellusveneeseen ja löytää keihään merenpohjasta, mutta joutuu Mikhailovin miesten vangitsemaksi. Lara varoittaa keihään vaaroista, mutta Mikhailov ei piittaa ja tuhoaa vahingossa koko sukellusveneen. Lara pakenee ja jättää keihään merenpohjaan.


title: Tomb Raider Chronicles

text: Kolmannessa kroniikassa teini-ikäinen Lara kuulee Winstonin ja Dunstanin keskustelun paranormaaleista ilmiöistä irlantilaisella Black Islen saarella. Hän salamatkustaa Dunstanin veneessä saarelle ja kohtaa outoja asioita, kuten hirtetyn miehen ja demoni Verdiletin.


title: Tomb Raider Chronicles

text: Neljännessä kroniikassa Lara tunkeutuu Werner von Croyn huipputekniikkaiseen kompleksiin ja varastaa mystisen Iriksen.


title: Tomb Raider Chronicles

text: Pelin lopussa Horuksen temppelin raunioiden kaivauksista löytyy Laran reppu. Von Croy toteaa, että ”"hän on löytynyt"”.


title: Srđan Mrvaljević

text: Srđan Mrvaljević (, s. 16. toukokuuta 1984 Belgrad, Serbia) on montenegrolainen judoka. Hän on pituudeltaan 186 cm.


title: Srđan Mrvaljević

text: Mrvaljević saavutti alle 20-vuotiaiden EM-kilpailujen 73 kg:n painoluokassa pronssia Rotterdamissa 2002 ja kultaa Sarajevossa 2003. Alle 23-vuotiaiden EM-kilpailuissa hän sai hopeaa 81 kg:n sarjassa Moskovassa 2006. Pekingin olympialaisissa 2008 hän sijoittui samassa painoluokassa yhdeksänneksi ja Rotterdamin MM-kilpailuissa 2009 viidenneksi. Pariisin MM-kilpailuissa 2011 hän sai 81 kg:n sarjassa hopeaa. Vuonna 2013 hän oli samassa painoluokassa seitsemäs Budapestin EM-kilpailuissa ja voitti kultaa Välimeren kisoissa.


title: Srđan Mrvaljević

text: Mrvaljević on saavuttanut maailmancup- ja Continental Open -kilpailuissa kolme turnausvoittoa ja kuusi kolmostilaa. Hän on voittanut Balkanin-mestaruuden 73 kg:n sarjassa 2003 ja 81-kiloisissa 2010.


title: James Cantion

text: James Cantion oli brittiläinen rugbypelaaja, joka edusti London Irishiä. Hän kilpaili vuoden 1900 kesäolympialaisissa ja kuului siellä hopeaa saaneeseen Moseley Wanderers -joukkueeseen.


title: Abdi

text: Abdi on muun muassa seuraavien henkilöiden sukunimi:Abdi on ollut myös muun muassa seuraavien henkilöiden etunimi:


title: Staattinen

text: Staattinen voi tarkoittaa seuraavia asioita:


title: Shannon (täsmennyssivu)

text: Shannon voi tarkoittaa seuraavia:


title: Clement Deykin

text: Clement Pemberton Deykin (1. lokakuuta 1877 Lapley, Staffordshire, Yhdistynyt kuningaskunta – 14. maaliskuuta 1969 Victoria, Brittiläinen Kolumbia, Kanada) oli brittiläinen rugbypelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen Moseley Wanderers -joukkueeseen.


title: Arthur Darby

text: Arthur John Lovett Darby (9. tammikuuta 1876 Chester – 16. tammikuuta 1960 Dartmouth) oli brittiläinen rugbypelaaja, joka pelasi Cambridgen yliopistolle. Hän kilpaili vuoden 1900 kesäolympialaisissa ja kuului siellä hopeaa saaneeseen Moseley Wanderers -joukkueeseen.


title: Herbert Nicol

text: Herbert Saint John Nicol (12. huhtikuuta 1873 Birmingham, Länsi-Midlands, Yhdistynyt kuningaskunta – 10. helmikuuta 1950 North Vancouver, Brittiläinen Kolumbia, Kanada) oli brittiläinen rugbypelaaja, joka pelasi Old Edwardians Rugby Football Clubille. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.


title: Georg Wenderoth

text: Georg Wenderoth oli saksalainen rugbypelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen SC 1880 Frankfurt -joukkueeseen.


title: Chase Hunter

text: Chase Hunter on yhdysvaltalainen homopornonäyttelijä. Hän syntyi Keskilännessä, oli aktiivinen vuosina 1993–2006 ja esiintyi top-rooleissa. Hän on 183-senttinen. Hunter voitti vuonna 2003 Grabby-palkinnon kategoriassa "Best Duo Sex Scene" elokuvasta "Drenched 2: Soaked to the Bone" (Falcon Studios). Vuonna 2007 hänet otettiin GayVN-palkintojen Hall of Fameen.


title: Taylorin raportti

text: Taylorin raportti, virallisesti "Hillsborough Stadium Disaster Inquiry report", on lordi Taylorin johtaman työryhmän tekemä selvitys vuonna 1989 tapahtuneen Hillsborough’n onnettomuuden syistä. Onnettomuudessa kuoli 96 Liverpoolin kannattajaa FA Cupin välieräottelussa Sheffieldissä. Raportin suositusten vuoksi kaikki Englannin ja Skotlannin kahden ylimmän sarjaportaan seurat joutuivat uusimaan stadioneitaan.


title: Taylorin raportti

text: Alustava raportti julkaistiin elokuussa 1989. Sen mukaan pääsyyt onnettomuuteen olivat poliisin toiminta sekä kaupunginvaltuuston ja Sheffield Wednesdayn välinpitämättömyys. Raportti totesi Iso-Britannian stadionit erittäin vaarallisiksi ja suositteli 28 välitöntä toimenpidettä. Lopullinen raportti valmistui tammikuussa 1990 ja siinä Taylor suositteli muun muassa että stadionit muutetaan pelkästään istuimin varustetuiksi, stadioneille vaaditaan turvallisuussertifikaatti ja poliisien ja seurojen välistä kommunikaatiota parannetaan. Kaikkien kahden ylimmän sarjaportaan seurojen tuli noudattaa suosituksia elokuuhun 1994 mennessä.


title: Taylorin raportti

text: Suositusten vuoksi valtaosa seuroista joutui remontoimaan tai rakentamaan uudestaan stadioninsa. Vuoteen 1999 mennessä seurojen arvioitiin käyttäneen noin 560 miljoonaa puntaa raporttiin liittyviin projekteihin.


title: F 1 (Cubesat)

text: F-1 on vietnamilainen Cubesat-satelliitti, joka laukaistiin avaruuteen 21. heinäkuuta 2012 japanilaisella H-2-kantoraketilla. Se on opetukseen tarkoitettua 1U-kokoinen (1 kg painoinen) Cubesat, jonka kehittivät FSpace laboratory, FPT Technology Research Institute ja FPT yliopisto, jotka toimivat Hanoissa.


title: F 1 (Cubesat)

text: Satelliitissa on kamera ja magnetometri ja useita satelliitin lämpötilaa mittaavia sensoreita. Satelliitin asennonsäätö on passiivinen perustuen magneettitankoihin.


title: F 1 (Cubesat)

text: Satelliitin kehitysprojekti alkoi vuoden 2008 lopussa. Satelliitin piti olla valmis vuonna 2011. Se piti laukaista uudella Neptune-raketilla, joka ei kuitenkaan ole valmistunut. Siksi se kuljetettiin ISS-avaruusasemalle japanilaisella H-2-raketilla, josta JAXAn astronautit lähettivät sen kiertoradalle. Satelliitin tavoite on toimia kolme kuukautta.


title: Luettelo televisiosarjan Teinidracula jaksoista

text: Tämä artikkeli sisältää luettelon televisiosarjan "Teinidracula" jaksoista.


title: Dolly-sisarukset

text: Dolly-sisarukset () on Irving Cummingsin ohjaama yhdysvaltalainen elämäkertaelokuva Dolly Sisters -kaksosista. Musikaalidraama sai ensi-iltansa vuonna 1945 ja sen pääosissa ovat Betty Grable ja June Haver. Elokuva kertoo identtisistä kaksosista Yansci "Jenny" Dollysta (alk. Deutch, 1892–1941; Grable) ja Rozsika "Rosie" Dollysta (alk. Deutch, 1892–1970; Haver), joista tulee kuuluisia vaudeville-esiintyjiä ja tanssijoita Broadwaylla ja Euroopassa 1900-luvun alkuvuosina. John Payne näyttelee Harry Foxia (1882–1959).


title: Dolly-sisarukset

text: John Larkin ja Marian Spitzer ovat laatineet käsikirjoituksen. 20th Century Fox tuotti elokuvan. "Dolly-sisarukset" on kuvattu Technicolor-menetelmällä.


title: Dolly-sisarukset

text: "Dolly-sisarukset" sai kotimaan ensi-iltansa Chicagossa, Illinoisissa 5. lokakuuta vuonna 1945 ja New Yorkissa 14. marraskuuta. Suomessa musikaalidraama sai ensi-illan 17. helmikuuta vuonna 1950.


title: Dolly-sisarukset

text: "Dolly-sisarukset" oli vuoden 1945 kaupallisesti menestyneimpiä elokuvia ja 20th Century Foxin toiseksi menestynein; elokuva tuotti 4,5 miljoonaa dollaria maailmanlaajuisesti, joista 3,9 miljoonaa Yhdysvalloissa. Grablen toinen vuoden 1945 elokuva, "Tanssiva Venus", oli myös vuoden 1945 yksi suurimmista kassamagneeteista.


title: Dolly-sisarukset

text: "Dolly-sisarukset" sai vuonna 1946 Oscar-ehdokkuuden parhaasta laulusta ("I Can't Begin to Tell You"; James V. Monaco (musiikki) ja Mack Gordon (sanat)).


title: Dolly-sisarukset

text: "Dolly-sisarukset" on julkaistu DVD:lle 13. kesäkuuta vuonna 2006 ja 27. helmikuuta vuonna 2007.


title: Aaron Tenkanen

text: Aaron Justinus Tenkanen (13. huhtikuuta 1880 Pyhäjärvi Vpl – 26. tammikuuta 1963 Keuruu) oli suomalainen urkuri ja säveltäjä.


title: Aaron Tenkanen

text: Tenkanen syntyi pappilan torpparin poikana ja opiskeli urkujen soittoa Helsingin lukkari-urkurikoulussa 1898–1901. Sen jälkeen hän suoritti vielä jatkotutkinnot Oskar Merikannolle (urut) ja Emmy Achténille (laulu). Abraham Ojanperältä hän sai vuonna 1906 todistuksen jatko-opinnoista soolo- ja kirkkolaulun alalla.


title: Aaron Tenkanen

text: Vpl Pyhäjärven kanttori-urkurina Tenkanen toimi 1901–1906, Kotkan Työväenteatterin johtajana ja perustamansa orkesterin kapellimestarina 1906–1907. Muutettuaan sitten Helsinkiin hän toimi lomittavana urkurina pääasiassa Johanneksen kirkossa, Oskar Merikannon sijaisena. Hänen johdollaan Tenkanen suoritti vielä jatko-opintoja 1911–1912.


title: Aaron Tenkanen

text: Vuosina 1905–1906 Tenkanen oli julkaissut sotilaskapellimestari Alexei Apostolin kustantamana kaksi vihkoa sekakuorolauluja, sen jälkeen kuusi soololaulua pianon säestyksellä. Vuonna 1912 Tenkanen julkaisi lähinnä kanttorien jumalanpalveluskäyttöön teoksen ”50 koraalialkusoittoa” (virsikirjaan) jatkaen kokoelmalla kuorolauluja ja sarjalla ”Kuvitelmia pianolle”.


title: Aaron Tenkanen

text: 1930–1950-luvuilla Tenkanen sävelsi laulumusiikin ohella Aleksis Kiven näytelmiin perustuvat oopperat Lea (valmistui noin 1931), Karkurit (noin 1946, ei julkistettu) ja Laillinen kihlaus (1956, esitetty vain alkusoitto), joiden libretot hän myös laati Kiven tekstejä vain hienovaraisesti lyhentäen ja muokaten. Lean kantaesityksen järjesti Viipurin Musiikkiopisto muutamien viipurilaisten taiteilijoiden avustuksella Kaupunginteatterin näyttämöllä 16. huhtikuuta 1934. Pääosissa lauloivat Heikki Tuominen, baritoni ja Karin Englund, sopraano. Ooppera sai suopean vastaanoton erityisesti laulumusiikin ja libreton sanoituksen ansiosta. Sävellystyyli oli polyfoninen lukuun ottamatta myrskykohtausta, jonka partituurissa Tenkanen kokeili ns. varhaisaleatorista notaatiota.


title: Aaron Tenkanen

text: Suomalaisen oopperan kantaesitystä Viipurissa pidettiin merkittävänä kulttuuritapauksena – olihan edellisestä kantaesityksestä (Oskar Merikannon Pohjan neiti) kulunut jo 26 vuotta.


title: Aaron Tenkanen

text: Vuosina 1939–1941 Tenkanen toimi v.a. kanttoriurkurina Multialla, Ähtärissä, Säynätsalossa ja Valkeakoskella. Hän antoi myös aikanaan yksityisopetusta ja lukuisia piano- ja urkukonsertteja sekä toimi pianistina muun muassa Aino Acktén, Hanna Granfeltin ja Eino Rautavaaran laulukonserteissa.


title: Aaron Tenkanen

text: Pyhäjärvelle jäi hänen lähinnä liiketoimillaan rahoittamansa kaksikerroksinen huvila, josta osa oli tarkoitettu hoitokodiksi.


title: Jaana Sieviläinen

text: Pituushypyssä Sieviläisen ennätys on 644 cm. Hän on saavuttanut Kalevan kisoissa kultaa 2012 sekä pronssia 2013 ja 2014. Sisäratojen SM-kilpailuissa hän on saavuttanut kultaa 2006, hopeaa 2013 ja pronssia 2014.


title: Paul Van Halteren

text: Paul Van Halteren (23. heinäkuuta 1898 – ?) oli belgialainen kilpapurjehtija. Hän kilpaili Pariisin olympialaisissa 1924 maansa "Antewrpia V" -venekunnassa 8mR-luokassa, jossa joukkue sijoittui neljänneksi.


title: Sara Kuivisto

text: Sara Kuivisto (s. 17. elokuuta 1991) on suomalainen keskimatkojen juoksija, joka edustaa Porvoon Akillesta. Häntä valmentaa Ari Suhonen. Vuoteen 2016 asti hän edusti Porvoon Urheilijoita.


title: Sara Kuivisto

text: Kalevan kisoissa Kuivisto on voittanut 800 metrillä Suomen-mestaruuden vuosina 2016, 2017 ja 2018, sekä hopeaa vuosina 2013, 2014 ja 2015 ja 1 500 metrillä kultaa vuosina 2017 ja 2018, hopeaa vuosina 2015 ja 2016 sekä pronssia vuosina 2013 ja 2014. Sisäratojen SM-kilpailuissa hän on saavuttanut 800 metrin juoksussa kultaa vuonna 2013 ja 2018, hopeaa 2016 ja pronssia 2015 sekä 1 500 metrin juoksussa hopeaa 2015.


title: Sara Kuivisto

text: Vuonna 2012 Kuivisto voitti alle 23-vuotiaiden Pohjolan mestaruuden 800 ja 1 500 metrillä. Vuonna 2013 hän osallistui ensimmäisen kerran aikuisten Suomi–Ruotsi-maaotteluun juosten molemmat matkat.


title: Sara Kuivisto

text: Kuiviston 800 metrin ennätys on 2.02,94 (7.7.2018, Eltham), 1 500 metrin 4.08,96 (11.7.2018, Barcelona) ja 3 000 metrin 9.19,51 (26.5.2018, Helsinki).


title: Arttu Pajulahti

text: Arttu Juhani Pajulahti (o.s. Halmela, s. 25. syyskuuta 1991 Karvia) on suomalainen pituushyppääjä ja pikajuoksija. Häntä valmentaa Suren Ghazaryan ja hän edustaa Viipurin Urheilijoita. Aiemmin Pajulahti on edustanut Honkajoen Seudun Urheilijoita ja Karvian Kiriä.


title: Arttu Pajulahti

text: Hän otti vaimonsa Silla Pajulahden sukunimen avioiduttuaan syksyllä 2016.


title: Arttu Pajulahti

text: Vuonna 2012 Pajulahti sijoittui Norjan Ullensakerin 22-vuotiaiden Pohjoismaiden mestaruuskisoissa hopealle pituushypyssä tuloksella 761 cm ja pronssille 4 × 100 metrin viestissä. Hän osallistui vuosien 2013 ja 2014 Suomi–Ruotsi-maaotteluun pituushypyssä sijoittuen molemmilla kerroilla toiseksi.


title: Arttu Pajulahti

text: Kuopion Kalevan kisoissa 2014 Pajulahti sai pituushypyn SM-hopeaa tuloksella 779 cm. Seinäjoen Kalevan kisoissa 2017 hän sai myös hopeaa tuloksella 788 cm. Sisäratojen SM-kilpailuissa Pajulahti sai pronssia 2014, 2015 ja 2016.


title: Arttu Pajulahti

text: Pajulahti edusti Suomea vuoden 2017 MM-kilpailuissa Lontoossa. Kisoissa hän jäi karsintaan tuloksella 749 cm.


title: Arttu Pajulahti

text: Pajulahden ennätys pituushypyssä on 810 cm (7.7.2017) ja 100 metrin juoksussa 10,62 s (13.6.2013).


title: Horst Niehaus

text: Horst Niehaus (s. 23. heinäkuuta 1968) on costaricalainen entinen uimari. Hän kuului yhdysvaltalaisen Oregonin osavaltionyliopiston urheilujoukkue Beaversiin.


title: Horst Niehaus

text: Niehaus osallistui Soulin olympialaisissa 1988 kolmelle matkalle. Hän oli 200 metrin sekauinnissa 44. tilalla, 100 metrin selkäuinnissa jaetulla sijalla 42. ja ylsi 34. sijalle 200 metrin selkäuinnissa. Myös Horstin sisko Sigrid ui samoissa olympiakisoissa.


title: HMS Waveney (K248)

text: HMS Waveney (viirinumero K248) oli Britannian kuninkaallisen laivaston vuonna 1942 palvelukseenotettu River-luokan fregatti, joka palveli toisessa maailmansodassa.


title: HMS Waveney (K248)

text: Alus tilattiin 15. maaliskuuta 1941 Smiths Dock Companyltä Middlesboroughista osan hätäohjelmaa. Sen köli laskettiin 8. lokakuuta 1941 ja alus laskettiin vesille 30. huhtikuuta 1942. Alus otettiin palvelukseen vielä samana vuonna 16. syyskuuta.


title: HMS Waveney (K248)

text: Japanin antauduttua alus viipyi muutaman viikon Saigonissa ennen paluutaan Singaporeen. Vapauduttuaan Itä-Intian asemalta se määrättiin reserviin. Saavuttuaan Britteinsaarille alus poistettiin palveluksesta ja se sijoitettiin reserviin. Alus sijoitettiin poistolistalle ja se myytiin 1957 BISCOlle. Romutus siirrettiin West of Scotland Shipbreaking Companylle ja se saapui hinattuna Trooniin 9. marraskuuta 1957 romutettavaksi.


title: Epicloud

text: Epicloud on kanadalaisen muusikon Devin Townsendin viidestoista ja viides The Devin Townsend Projectin nimellä julkaistava albumi. Albumi julkaistiin 24. syyskuuta 2012 Townsendin itsenäisen levy-yhtiön HevyDevy Recordsin sekä InsideOut Musicin kautta.Levy sisältyy rajoitettuun painokseen.


title: Epicloud

text: Kokonaiskesto 47:44


title: Dendit

text: Dendit ovat songhaikieliin kuuluvaa dendiä puhuva kansa Beninin pohjoisosassa sekä lähialueilla Nigerissä, Nigeriassa ja Togossa. Dendejä on noin 150 000 henkeä.


title: Dendit

text: Alkuperältään dendit ovat songhaikansaan sulautuneita mandelaisten kielten puhujia. Historiallisesti he ovat toimineet kauppiaina. Nykyään monet harjoittavat myös maanviljelyä. Uskonnoltaan dendit ovat etupäässä muslimeja.


title: Dendit

text: Toinen samanniminen kansa asuu Keski-Afrikan tasavallassa.


title: Konginkangas (taajama)

text: Konginkangas (tunnetaan myös Konginkankaan kirkonkylänä) on Äänekosken kaupungissa sijaitseva taajama. Se sijaitsee noin 25 kilometriä Äänekosken keskustaajamasta pohjoiseen, valtatien 4 varrella Keiteleen rannalla. Taajama oli aiemmin vuoden 1993 alussa lakkautetun Konginkankaan kunnan kuntakeskus. Vuoden 2011 lopussa taajaman alueella asukkaita oli 526.


title: Konginkangas (taajama)

text: Taajamassa sijaitsee muun muassa vuosina 1864–1866 valmistunut Konginkankaan kirkko, joka on viimeisiä kansanrakentajien suunnittelemia kirkkoja Suomessa. Kirkon yhteydessä on vuonna 1956 avattu kotiseutumuseo. Taajaman palveluja ovat muun muassa kaksi vähittäistavarakauppaa, kirjasto ja terveyskeskus.


title: Konginkangas (taajama)

text: Taajamassa sijaitsevan Kansakoulutien varressa on kolme kansakoulua eri aikakausilta. Konginkankaan kirkonkylän puukoulu eli ”uusi kansakoulu” valmistui 1936. Samalla tontilla sijaitsevat nuorisotalo Vaparina toimiva vanha puukoulu vuodelta 1890 sekä päiväkotina toimiva matala tiilinen koulurakennus 1970-luvun alkupuolelta ja 2007 valmistunut uusi ala-aste. Konginkankaan koululaitos on Keski-Suomen vanhin, sillä se on perustettu 1867.


title: Konginkangas (taajama)

text: Konginkankaalla toimii vuonna 2008 rekisteröity kyläyhdistys, joka toimii koko vanhan Konginkankaan alueen edustajana ja puolestapuhujana.


title: Konginkangas (taajama)

text: Kirkonkylän läpi kulkee tieyhteys seututie 637, joka kulkee Sumiaisten ja Laukaan kautta Jyväskylään. Tietä kutsutaan niin sanotusti "Vihreäksi väyläksi".


title: Konginkangas (taajama)

text: Konginkangas valittiin vuonna 2011 Keski-Suomen Vuoden kyläksi.


title: Konginkangas (taajama)

text: Vuonna 2004 taajaman kohdalla valtatiellä 4 tapahtui Suomen historian vakavin tieliikenneonnettomuus, jossa kuoli 23 ja loukkaantui 14 ihmistä.


title: Wild Ones

text: Wild Ones on rap-artisti Flo Ridan neljäs studioalbumi.


title: Heartless

text: Heartless tarkoittaa seuraavia asioita:


title: Macina

text: Macina (myös "Masina") oli fulbejen 1400–1800-luvulla hallitsema valtio Nigerjoen sisämaasuistossa nykyisessä Malissa.


title: Macina

text: Valtion 1400-luvun alussa perustanut Maga Diallo oli Malin valtakunnan vasalli. Hänen jälkeläisensä hallitsivat aluetta vuoteen 1810 saakka. Songhaivaltakunta alisti Macinan vuonna 1494. 1500-luvun lopulla se siirtyi Timbuktun vallanneiden marokkolaisten ja vuonna 1670 bambaravaltio Segun alaisuuteen.


title: Macina

text: Pyhää sotaa uskottomia vastaan käynyt fulbemuslimi Ahmadu Lobbo valtasi pakanavaltiona pidetyn Macinan vuonna 1810 ja siirsi sen pääkaupungin Hamdallahiin. Ahmadun perustama teokraattinen valtio otti haltuunsa myös Timbuktun ja Djennen kauppakaupungit. Myöhemmin Macina kärsi tappion Umar Tallin johtamia tukuloreja vastaan ja käytännössä lakkasi olemasta vuonna 1862. Ranskalaiset valtasivat alueen vuonna 1879.


title: Sigrid Niehaus

text: Sigrid Niehaus (s. 29. joulukuuta 1964) on costaricalainen entinen uimari.


title: Sigrid Niehaus

text: Niehaus osallistui Soulin olympialaisissa 1988 kolmelle matkalle. Hän oli 200 metrin rintauinnissa 38., sijoittui 100 metrin matkalla 35:nneksi samalla uintityylillä ja kuului myös maansa 4 × 100 metrin sekaviestijoukkueeseen, joka oli 15. nopein. Myös Sigridin veli Horst ui samoissa olympiakisoissa.


title: Jan Bonga

text: Jan Bonga (s. 23. heinäkuuta 1964) on sveitsiläinen entinen kilpapurjehtija. Hän kilpaili purjelaudalla Soulin olympialaisissa 1988, joissa hän sijoittui yhdeksänneksi.


title: Jed Simon

text: Jed Simon (s. 27. helmikuuta 1964) on kanadalainen muusikko. Hän on soittanut lukuisissa metalliyhtyeissä, joihin lukeutuvat muun muassa Front Line Assembly, Strapping Young Lad, Zimmers Hole ja TENET.


title: Jed Simon

text: Strapping Young Lad


title: Jed Simon

text: Devin Townsend


title: Jed Simon

text: TENET


title: Jed Simon

text: Zimmers Hole


title: Medusan perintö

text: Medusan perintö ("The Bourne Legacy") on vuonna 2012 ensi-iltansa saanut yhdysvaltalainen toimintaelokuva. Se on neljäs Robert Ludlumin "Bourne"-kirjasarjaan perustuva elokuva, mutta aiemmista "Bourne"-elokuvista poiketen elokuvan päähahmona ei ole Matt Damonin esittämä Jason Bourne vaan CIA:n agentti Aaron Cross, jota näyttelee Jeremy Renner.


title: Medusan perintö

text: CIA:n agentti Aaron Cross (Jeremy Renner) ja muut hänen osastonsa jäsenet joutuvat kamppailemaan Jason Bournen "Medusan sinetti" -elokuvan tekojen seuraamusten kanssa.


title: Medusan perintö

text: George Nolfi, joka kirjoitti käsikirjoituksen "Medusan sinetti" -elokuvaan, oli tarkoitus käsikirjoittaa myös neljäs elokuva liittyen Robert Ludlumin romaaniin. Matt Damon liitettiin myös mukaan hankkeeseen alusta alkaen. Julia Stilesia samoin kuin Joan Allenia pyydettiin liittymään projektiin tässä vaiheessa. Sitten hanke yhtäkkiä peruttiin. Paul Greengrassia ehdotettiin palaamaan ohjaajaksi, mutta 30. marraskuuta 2009 hän sanoi, että hän ei ohjaa sitä. Matt Damon sanoi myöhemmin, että hän ei tekisi elokuvaa ilman Greengrassia.


title: Medusan perintö

text: 9. kesäkuuta 2010 ilmoitettiin, että Tony Gilroy käsikirjoittaa "Bourne Legacyn" ja 11. lokakuuta 2010 Gilroy vahvistettiin elokuvan ohjaajaksi. Samalla ilmoitettiin, että Jason Bourne ei tule olemaan elokuvassa mukana kuin ainoastaan elokuvan nimessä.


title: Medusan perintö

text: Useita kohtauksia kuvattiin Manilassa sekä ympäri Filippiinejä. Kuvauspaikkoja olivat muun muassa Navotasin kalasatama, Marikinan tori, Jones bridge, Ramon Magsaysay Boulevard ja Ayala Avenue. Osa kohtauksista kuvattiin Puerto Princesan maanalaisella joella ja El Nidossa Palawanissa. Kohtauksissa käytettiin useita metroasemia ja niiden lähialueita Etelä-Korean pääkaupungissa Soulissa.


title: Medusan perintö

text: "Medusan perinnön" ensimmäinen teaser-trailer julkaistiin 9. helmikuuta 2012 ja toinen traileri julkaistiin 31. toukokuuta 2012. Elokuvan Aasian-ensi-ilta oli Manilassa Filippiineillä 5. elokuuta 2012, viisi päivää ennen Pohjois-Amerikan ensi-iltaa. Suomen ensi-ilta oli 21. syyskuuta 2012.


title: Medusan perintö

text: Soundtrack, jonka on säveltänyt James Newton Howard, julkaistiin 31. heinäkuuta 2012.


title: Ramzi Abid

text: Ramzi Abid (s. 24. maaliskuuta 1980 Montréal, Québec, Kanada) on kanadalais-brittiläinen ammattilaisuransa lopettanut jääkiekkoilija. Hän pelasi urallaan NHL:ssä yhteensä 68 runkosarja- ja kaksi playoff-ottelua tehopistein 14+16=30. Jäähyminuutteja kertyi 78. Pohjois-Amerikassa enemmän AHL:n puolella pelannut Abid pelasi urallaan myös Sveitsissä, KHL:ssä, Ruotsissa, Itävallassa, Suomessa ja Saksassa. Hän oli pelipaikaltaan vasen laitahyökkääjä, mutta osasi pelata myös keskellä. Abid oli pelityyliltään voimahyökkääjä, jonka vahvuuksiin kuului fyysinen pelityyli, maalintekotaito, energisyys ja pelikäsitys. Hänen heikkouksiinsa puolestaan kuului luistelu, puolustuspeli sekä kurinalaisuuden puute. Abidin sukujuuret ovat Tunisiasta.


title: Ramzi Abid

text: QMJHL-joukkue Chicoutimi Saguenéens varasi Abidin 60. pelaajana vuonna 1996. Hänen ensimmäinen kautensa 1996–1997 toi siellä 65 runkosarjaottelussa 37 tehopistettä, mutta kaudella 1997–1998 Abid voitti tehoilla 50+85=135 koko QMJHL:n pistepörssin, palkittiin Jean Beliveau Trophylla ja jakoi syöttöpörssin voiton Rouyn-Noranda Huskiesin Mike Ribeiron kanssa. Hän oli Sagueneensin toiseksi paras maalintekijä Mathieu Benoît'n jälkeen ja sijoittui QMJHL:n maalipörssissä viidenneksi. Abid oli myös joukkueen paras pistemies ja maalintekijä kevään 1998 pudotuspeleissä tehoilla 4+3=7. Hänet palkittiin kauden päätteksi koko QMJHL:n arvokkaimpana pelaajana Michel Brière Trophylla ja valittiin ensimmäiseen tähdistökentälliseen. Abid teki eniten pisteitä koko CHL:ssä ja palkittiin CHL Top Scorer Awardilla. Hänet valittiin CHL:n toiseen tähdistökentälliseen ja Abid pelasi kauden aikana myös CHL Top Prospects Gamessa.


title: Ramzi Abid

text: Colorado Avalanche varasi Abidin toisella kierroksella 28. pelaajana . Kesken kauden 1998–1999 hän vaihtoi QMJHL-seuraansa Sagueneesista Acadie-Bathurst Titanin joukkueeseen. Abid oli tehoilla 14+20=34 kevään 1999 pudotuspelien pistepörssin kolmas ja voitti kauden päätteeksi QMJHL:n mestaruuden.


title: Ramzi Abid

text: Kesken kauden 1999–2000, lokakuussa 1999 Abid kaupattiin Halifax Mooseheadsiin vaihdossa Samuel Séguiniin ja David Hemsworthiin. Hän teki QMJHL:n yhden kauden piste-ennätyksensä tekemällä runkosarjassa yhteensä tehot 67+91=158, joilla Abid sijoittui sekä piste-, maali- että syöttöpörssissä toiseksi. Hänen edellään jokaisessa tilastossa oli vain Rimouski Océanicin Brad Richards. Abid oli kevään 2000 pudotuspeleissä Mooseheadsin paras pistemies, maalintekijä ja syöttäjä tehoilla 10+13=23. Hänet valittiin kauden päätteeksi QMJHL:n ja koko CHL:n ensimmäiseen tähdistökentälliseen. Kauden päätteeksi Mooseheads isännöi Memorial Cup -lopputurnausta, jonka maalipörssin Abid voitti kuudella osumallaan ja hänet palkittiin Ed Chynoweth Awardilla. Hän myös jakoi turnauksen pistepörssin voiton Rimouski Océanicin Juraj Kolníkin ja Brad Richardsin kanssa.


title: Ramzi Abid

text: Koska Colorado Avalanche ei tehnyt sopimusta Abidin kanssa, hän oli varattavissa uudelleen taas kesällä , jolloin Phoenix Coyotes varasi Abidin kolmannella kierroksella numerolla 85.


title: Ramzi Abid

text: Abid siirtyi toisen NHL-varauksensa jälkeen kolmivuotisella tulokassopimuksella Phoenix Coyotesin organisaatioon kaudeksi 2000–2001. Hän pelasi kaksi ensimmäistä kautta kokonaan sen farmijoukkue Springfield Falconsissa, AHL:ssä, mutta Abidin ensimmäinen kausi jäi kuitenkin vain 17 ottelun mittaiseksi rannevamman takia. Toisella kaudellaan 2001–2002 hän oli tehoilla 18+25=53 joukkueen neljänneksi paras pistemies. Abid keräsi myös AHL:n yhden kauden jäähyennätyksensä 214 minuutillaan. Kaudella 2002–2003 hän debytoi NHL:ssä. Hän pelasi Coyotesissa 30 runkosarjaottelua tehopistein 10+8=18, kunnes Abid kaupattiin siirtorajatakarajalla, maaliskuussa 2003 Dan Fochtin ja Guillaume Lefebvren kanssa Pittsburgh Penguinsiin vaihdossa Jan Hrdinaan ja François Leroux'hun. Hän pelasi Penguissa loppukaudella kolme ottelua. Kausi 2003–2004 Abidilla jäi vain 16 ottelun mittaiseksi hänen loukattua polvensa ottelussa Edmonton Oilersia vastaan joulukuussa 2003.


title: Ramzi Abid

text: Kaudeksi 2007–2008 Abid siirtyi Eurooppaan ja Sveitsin Nationalliga A:ssa (vuodesta 2008 "National League A") pelaavaan SC Berniin. Hän oli 20 osumallaan joukkueen toiseksi paras maalintekijä Ivo Rüthemannin kanssa. He jakoivat kolmen muun pelaajan kanssa NLA:n maalipörssin kymmenennen sijan. Abid myös jakoi Bernin sisäisen maalipörssin voiton kevään 2008 pudotuspeleissä kolmella osumallaan Rüthemannin ja Sébastien Bordeleaun kanssa. Kaudella 2008–2009 Abid edusti SC Berniä myös Mestarien liigassa. Hän pelasi kauden aikana myös seitsemän ottelun verran lainalla Rapperswil-Jona Lakersissa.


title: Ramzi Abid

text: Elokuussa 2009 Abid teki kaksivuotisen sopimuksen KHL-joukkue Traktor Tšeljabinskin kanssa. Hän jätti joukkueen kuitenkin jo kesken ensimmäisen kautensa 2009–2010 tammikuussa 2010 ja teki seuraavana päivänä kevääseen 2011 asti ulottuvan sopimuksen Elitserien-joukkue Rögle BK:n kanssa. Joukkue kuitenkin putosi karsintojen päätteeksi HockeyAllsvenskaniin ja Abid jatkoi uraansa 1+1-vuotisella sopimuksella Itävallan Erste Bank Eishockey Ligan EC Red Bull Salzburgissa kaudella 2010–2011. Hän keräsi runkosarjassa 120 jäähyminuuttia ja sijoittui jäähypörssissä seitsemänneksi. Abid voitti tehoilla 5+12=17 kevään 2011 pudotuspeleissä Salzburgin sisäisen syöttöpörssin ja jakoi sisäisen pistepörssin voiton Manuel Latusan ja Ryan Duncanin kanssa. Hän voitti kauden päätteeksi Itävallan-mestaruuden. Abid edusti Salzburgia kauden aikana myös European Trophyssä, jossa hän oli viidellä osumallaan joukkueen paras maalintekijä. Salzburg voitti turnauksen. Joukkue pelasi myös Continental Cupissa, jonka tähdistökentälliseen Abid valittiin.


title: Ramzi Abid

text: Kaudella 2011–2012 Abid oli tehoilla 21+25=46 Salzburgin toiseksi paras maalintekijä ja kolmanneksi paras pistemies. Hän jakoi EBEL:n maalipörssin kahdeksannen sijan HDD Olimpija Ljubljanan John Hughesin kanssa. Abid oli myös Salzburgin paras pistemies ja syöttäjä European Trophyn alkulohkossa tehoilla 2+9=11. Hänen turnauksensa päättyi mestaruuteen. Heinäkuussa 2012 Abid teki vuoden mittaisen sopimuksen SM-liigajoukkue JYPin kanssa. Hän oli kaudella 2012–2013 tehoilla 22+20=42 joukkueen paras maalintekijä ja toiseksi paras pistemies Éric Perrinin jälkeen. Abid jakoi koko SM-liigan maalipörssin neljännen sijan neljän muun pelaajan kanssa. Hänen osumistaan 12 syntyi ylivoimalla ja Abid jakoi SM-liigan ylivoimamaalipörssin voiton Kärppien Juha-Pekka Haatajan kanssa. Hän voitti kauden päätteeksi SM-pronssia. Joulukuussa 2012 Abid teki yksivuotisen jatkosopimuksen JYPin kanssa.


title: Ramzi Abid

text: Abid ei vastannut toisella JYP-kaudellaan 2013–2014 häneen kohdistuneita odotuksia ja teki 21 ottelussa vain kahdeksan tehopistettä, kunnes Abid jätti joukkueen joulutauolla. Hän löysi uuden osoitteen jo samana päivänä tehtyään loppukauden kattaneen sopimuksen Saksan DEL-liigassa pelaavan Grizzly Adams Wolfsburgin kanssa. Abid jakoi kevään 2014 pudotuspeleissä viidellä osumallaan joukkueen sisäisen maalipörssin voiton Marco Rosan ja Sebastian Furchnerin kanssa.


title: Ramzi Abid

text: Syksyllä 2014 Abidilla oli kytköksiä Pohjois-Amerikan alasarja LNAH:n Jonquière Marquisiin sekä hänet sieltä elokuussa kauppaamaan Sorel-Tracy Éperviersiin, mutta Abid ei kuitenkaan siirtynyt liigaan, vaan hän lopetti pelaajauransa.


title: Ramzi Abid

text: Abid edusti Kanadan A-maajoukkuetta Spengler Cupissa vuonna 2007, jolloin joukkue voitti turnauksen.


title: Ramzi Abid

text: Abidin isoveli Nadim on pelannut myös jääkiekkoa. Veljesten isä on tunisialainen ja äiti skotlantilainen. He syntyivät Kanadassa Yhdistyneen kuningaskunnan kansalaisina.


title: Eldorado (tavaramerkki)

text: Eldorado on Tuko Logisticsin kehittämä ja ylläpitämä niin sanottu kaupan oma merkki. Eldorado-tuotteita myyvät muun muassa Stockmann, Tarmo ja M-ketju, aiemmin myös Spar, Wihurin Ruokavarasto, Sesto ja Etujätti sekä Suomen Lähikaupan Siwa, Valintatalo ja Euromarket.


title: Eldorado (tavaramerkki)

text: Eldorado-päivittäistavarasarjaan kuuluu tuotteita miltei kaikista elintarvikeryhmistä, mukaan lukien tuoreet kasvikset, hedelmät, marjat ja leivontatuotteet, sekä kosmetiikkatuotteita, siivous- ja ruoanlaittovälineitä ja -tarvikkeita sekä kattaustarvikkeita.


title: Eldorado (tavaramerkki)

text: Eldorado-tuotteet ovat niin kuluttajille kuin suurkeittiöihin suunnattu tuotesarja. Eldorado-valikoimassa oli vuoden 2012 puolivälissä noin 500 tuotetta. Tuko Logistics kertoo kaikkien tuotteiden käyvän läpi tarkat laatutarkastukset sekä valmistusmaassaan että Suomessa. Laaduntarkkailuun käytetään puolueettomia Euroopan unionissa hyväksyttyjä laboratorioita Suomessa, Pohjoismaissa ja muualla Euroopassa.


title: Eldorado (tavaramerkki)

text: Eldorado on käytössä edullisena elintarvikemerkkinä myös Ruotsissa Axfoodin ja Norjassa NorgesGruppenin kauppaketjuissa.


title: Eldorado (tavaramerkki)

text: Finnwatch julkaisi tammikuussa 2013 kauppojen omien merkkien vastuullisuutta koskevan raportin, jonka osana selvisi Eldorado-ananasmehuun käytettyä ananasmehutiivistettä valmistaneen thaimaalaistehtaan syyllistyneen vakaviin ihmisoikeusloukkauksiin. Ongelmia löytyi myös Eldorado-tuotemerkillä myydyistä tonnikalatuotteista.


title: Eldorado (tavaramerkki)

text: Vuonna 2009 Tuko Logistics joutui vetämään markkinoilta erän Eldorado vadelma- ja sekahilloa mahdollisten muovinpalojen takia sekä Eldorado-maapähkinänsydämiä liian hometoksiinipitoisuuden takia.


title: Eldorado (tavaramerkki)

text: Vuonna 2007 Eldorado-pizzapohja voitti Yle TV1:n Kuningaskuluttaja-ohjelman "kolmen kovan testin". Vuonna 2010 Eldorado-kalapuikot tulivat samassa testissä toiseksi.


title: Bainiitti

text: Bainiitti on teräksen mikrorakenne, jota syntyy terästen lämpökäsittelyssä tai teräksen muuten jäähtyessä sopivalla nopeudella esimerkiksi hitsaamisen yhteydessä. Bainiitilla on hyvät mekaaniset ominaisuudet, se on sitkeää ja lujaa.


title: Bainiitti

text: Bainitoinnissa pyritään täysin bainiittiseen rakenteeseen. Tällöin hiiltä enimmillään 0,10 % sisältävä teräs jäähdytetään austeniittialueelta niin nopeasti 600 °C alapuolelle, että hiili ei ehdi diffundoitumaan sementiittilamelleiksi ja perliittiä ei synny ollenkaan. Tämän jälkeen terästä pidetään korotetussa lämpötilassa (noin 400–500 °C seostuksesta riippuen) niin kauan, että mikrorakenne stabiloituu, jolloin nopeamman jäähtymisen vaativaa martensiittia ei myöskään synny.


title: Bainiitti

text: Bainiitin tunnistaminen mikrorakennekuvista on verrattain vaikeaa, sillä siinä ei esiinny niin selkeää tekstuuria kuin esimerkiksi perliitissä.


title: Tyräruoho

text: Tyräruoho eli ketotyräruoho ("Herniaria glabra") on kohokkikasveihin kuuluva ruohovartinen kasvi.


title: Tyräruoho

text: Ketotyräruoho on yksivuotinen tai lyhytikäinen monivuotinen kasvi. Sen 5–10 cm pitkät karvaiset varret kasvavat maanmyötäisesti. Lehdet ovat ruodittomia, pieniä ja muodoltaan soikean puikeita. Alemmat lehdet ovat vastakkain, ylempänä toinen lehdistä on surkastanut. Lehtien korvakkeet ovat kalvomaisia, pieniä, erikokoisia ja ripsilaitaisia. Kukinnot ovat palleromaisia ja sijaitsevat lyhyissä hankahaaroissa. Väriltään kellanvihreät kukat ovat pieniä ja ovat 4–15 kukan sykeröinä. Terälehdet ovat suomumaisia ja lyhyitä, verholehdet ovat 0,5–0,7 mm pitkiä. Tyräruoho kukkiin Suomessa heinä-elokuussa. Hedelmä on munamainen, verhiön pituinen pähkylä. Hedelmät kehittyvät ilmeisesti itsepölytyksen seurauksena.


title: Tyräruoho

text: Tyräruohoa tavataan Euroopassa mantereen etelä-, itä- ja keskiosissa. Levinneisyysalueen pohjoisraja kulkee Tanskassa, Etelä-Ruotsissa, Baltiassa ja Keski-Venäjällä. Satunnaisemmin lajia kasvaa myös Britteinsaarilla Skotlantia myöten, Etelä-Norjassa sekä Keski- ja Pohjois-Ruotsissa ja -Suomessa. Levinneisyysalue jatkuu Venäjän puolella Etelä-Siperiaan ja Keski-Aasiaan. Tyräruohoa kasvaa myös paikoin Kaukasuksen alueella, Iranissa, Lähi-idässä, Turkissa ja Pohjois-Afrikassa. Pohjois- ja Etelä-Amerikassa se on harvinainen tulokaslaji.